Richard | A ! Lenn...\nEnora Kerveleg ha paotr ar skramm, Serj Richard (2011)\nUr romantig evit ar grennarded, plijus a-walc’h, o tremen en un endro modern ma oar an dud ober gant ar Genrouedad evit mont e darempred an eil gant ar re all.\nUn digarez da gaozeal eus an teknologiezhioù nevez e brezhoneg, eus o dañjerioù hag eus ar pezh o deus cheñchet el liammoù sokial, d’an nebeutañ.\nUn is-tem a zo : hini ar c’hleñved, pe an namm. Plijet on bet gant steuñvenn an istor, daoust ma vije iskis a-walc’h ar fin ; re drumm, re “zanevellek” e-keñver peurrest ar romant.\nDiskouez a ra ar yezh bezañ aes da lenn evit tud yaouank live skolaj (emañ an harozez e trede klas, met mat eo da vezañ lennet abretoc’h ivez). Ponner e kavan un tammig an tech m’en deus Serj Richard da implijout pikoù-estlamma gant al loa vras, met netra grevus. D’am soñj e sko al levrig-skol-mañ e kreiz e bal.\nOber un evezhiadenn\t| tags: Enora, Kerveleg, paotr, Richard, Serj, skramm\t| posted in Brezhoneg\nAn dengasaour, Molière, Frañs (1666)\nLakaet eo bet ar pezh-c’hoari-mañ e brezhoneg gant Serj Richard hag embannet eo bet e 2013.\nN’on ket sur e vijen bet o prenañ al levr-mañ m’em bije anavezet ar pezh-c’hoari a-raok, met hemañ, just a-walc’h, n’em boa ket lennet c’hoazh : laouen e vezan atav o tizoloiñ oberennoù klasel, e n’eus forzh peseurt yezh e vijent bet skrivet.\nGoude-se eo chomet al levr un nebeut bloavezhioù da zastum poultrenn war va estajerenn, a-raok na lakafen en va fenn kregiñ e-barzh, hep re a gred…\nNag ur souezhadenn eta ! nag a blijadur ! ur gwir ebat eo, a gav din, lenn oberennoù e gwerzennoù 12 silabenn. Hag un dro-gaer bezañ gouest da lakaat seurt oberenn e brezhoneg. Plijadur lennek, da gentañ, a-raok teurel pled ouzh ster hollek an oberenn.\nAr pezh em eus kavet un tammig start eo anvioù an dud : diaes eo nompaz en em goll abalamour n’eo ket aes anavezout an anvioù paotred diouzh an anvioù merc’hed. Evel-just ez eus ul roll anezho e penn kentañ al levr, met ret eo mont da sellet outañ diehan.\nA-hend-all ne gomprenan ket re perak eo bet dibabet an oberenn-mañ e-touez listennad pezhioù-c’hoari Molière, n’em eus ket kavet milzedennus an tem anezhañ a-benn ar fin. Gant un dudenn a daol o wirionezioù d’an dud e kreiz o fas, e kav din e vije bet tu d’ober un dra farsusoc’h pe zonoc’h, diboan. N’on ket sur em eus komprenet mat ar ster en doa c’hoant Molière da reiñ d’e labour… N’eus forzh, ul lennadenn vourrus e oa.\nOber un evezhiadenn\t| tags: dengasaour, Molière, Richard, Serj\t| posted in Brezhoneg, C'hoariva, Fent, Galleg\nLes garennes de Watership Down, Richard Adams, bro-Saoz (1972)\nIskisat levr hennezh : ne bled nemet gant konifled ha lapined, ha krediñ a rafer bezañ unan anezho ken gwirion eo o bed hag o fersonelezhioù dindan pluenn ar skrivagner ! Skrivet eo bet ar romant evit bugale, e penn kentañ, met kenkoulz eo evit lennerien war an oad p’eo ken dedennus an istor hag ur romant skiant-faltazi itriket mat.\nPlijet on bet gant meur a dra e-barzh : an endro, ar fed eo deuet a-benn Richard Adams da ijinañ ur gwir bed netra nemet en ur sellet ouzh emzalc’h al lapined en o gwaremmoù. Personelekaet int met derc’hel a reont perzhioù dezho o-unan ivez ; sezizet e c’hellont bezañ gant an aon, ha gwan, dic’houest da c’haloupat gwall bell pa dec’hont buan. Gizioù o deus, ha mojennoù diazez a awen o buhez. Fonnus eo an danvez eta. Dañjer zo e pep lec’h, ha krizder a-wezhioù met ne vez ket re feuls an darvoudoù ha pep tra a echu mat.\nBrav eo doare ar skrivagner da vezañ ijinet un nebeut gerioù ha ne vezont implijet nemet gant al lapined : reiñ a ra un ton estren a sikour al lenner d’en em lakaat e kroc’hen ar c’honifled.\nHeñvel eo un tammig ouzh An avel en haleg gant e zoare da blediñ ouzh loened, met al levr-mañ zo kreizennet kalz muioc’h war un itrik renet a-feson, p’eo muioc’h barzhoniel levr Kenneth Grahame.\nDaoust ma vije brudet-kenañ al levr-mañ e bro-Saoz en deus bet poan oc’h ober e zoull e Frañs. Pec’hed eo, peogwir n’en deus ket e bar e gwirionez : arabat tremen hebiou.\n1 Evezhiadenn\t| tags: Adams, Down, garennes, Richard, Watership\t| posted in Avañtur, Beajoù, Galleg, Romantoù, Saozneg, Yaouankiz\nAziliz, Eñvor an tan, Roger Richard (1990)\nN’eo ket bet skrivet al levr-mañ war-eeun e brezhoneg : lakaet eo bet e brezhoneg gant mamm ar skrivagner, Marie Richard, war a c’heller lenn e penn kentañ al levr. N’eus meneg ebet eus un embannadur bennak e galleg koulskoude.\nUr gevrin eo bet al levr-se evidon a-viskoazh. Soñj ‘m eus e oa e levraoueg ar skolveur, ha me o teskiñ, alies e kemeren anezhañ etre va daouarn evit klask kavout ur merk bennak o kinnig : romant, danevell, dezrevell… en aner. Sibilek eo testenn Goulc’han Kervella o kinnig diabarzh al levr war ar pevare pajenn golo ivez.\nLennet eo bet ganin, a-benn ar fin, met n’on ket sur bezañ avañsetoc’h, biskoazh kemend-all !\nTechet e vijen da grediñ eo ur seurt romant memestra, o vezañ ma vez anv eus Aziliz, a-bell pe a-dost, a-hed al levr. An dudenn-se n’eo nemet un digarez da gontañ traoù all koulskoude.\nGaou a lavarfen ma skrivfen ‘m eus kavet gwallzedennus ar skrid. Ur bern traoù mat zo ennañ avat : plijus eo ar yezh, saourus taolennoù ‘zo (niverus) eus bro-Bagan, buhezek an eskemmoù etre an dud. Ar skritur zo lennegel mat hep bezañ lennek ha reiñ a ra talvoudegezh d’an oberenn.\nN’eo ket kennebeut an itrik a vije dister : mont a ra war-raok, tud a varv, reoù all vez ganet, en em gann… karantez ha distruj zo tro ha tro, traoù burzhudus pe hud : danvez ‘zo eta.\nAn ton, dre vras, ‘m eus bet diaesamant gantañ. Chomet on o klask gouzout hag-eñ ‘oa intret a gelennadurez relijiel, pa vez anv kalzig eus Mikael an Nobletz. Ya, a-wezhioù, met estreget se a zo… Eztaolet e vez an traoù war un ton mistik, arvester, leun a arouezioù (soñjet ‘m eus e skridoù ‘zo eus Paul Claudel en e varead simbolist), re zienkorfet evidon. Soñj ‘ m eus e oan bamet rak seurt skridoù pa oan 15 bloaz bennak, marteze on en em gavet re ziwezhat gant al levr-mañ, piv ‘oar ? Chomet on estren outañ, daoust ma kredfe din dre vras eo ul levr mat.\nOber un evezhiadenn\t| tags: Aziliz, Eñvor, Marie, Richard, Roger, tan\t| posted in Breizh, Brezhoneg, Moliac'h ha Faltazi harozek, Troidigezhioù


Pajenn:Morvan - Buez ar Zent, 1894.djvu/261 - Wikimammenn\nPajenn:Morvan - Buez ar Zent, 1894.djvu/261\n9 a Ebrel\nsantez valtrud, intanvez\nspountaha rei d’ezhi da gredi ne c’hellje ket padout da ren eur vuez ker kalet, hag e teuje da skuiza ha da inoui gant ann amzer. Avechou all erfin ec’h en em ziskoueze dirazhi dindan furm eunn den, hag e veze zoken hardis aoualc’h evit kregi enn he dorn. Mes, dre ar iun hag ar bedenn ha dre nerz sin ar groaz, Valtrud a oue treac’h ato da holl ardou ann aerouant.\nAr brud euz he vertuziou a reaz da eur maread merc’hed iaouank hag intanvezed kaout avi ouz he feson da veva. Goulenn a rejont beza resevet enn he c’houmpagnunez evit deski ganthi skiant ar Zent. Valtrud ho resevaz hag evelse e teuaz he zi da veza eur gouent leanezed el leac’h ma rene ar peoc’h hag ar garantez evel ma renont etouez ann elez. Ar Zantez a oue ann abadez pe ar zuperiorez genta euz ar gouent nevez-ma.\nPetra bennag m’e devoa lezet he danvez gant he bugale, Valtrud e deveze c’hoant bepred da rei eur zikour bennag d’ar beorien. Hogen; Doue a rekoumpansaz meur a vech he bolontez vad enn eur lakaat he arc’hant da greski pa felle d’ezhi ober aluzenn. Doue a ziskleriaz c’hoaz he zantelez dre viraklou all. Eunn droiad e oue digaset d’ezhi eur c’hrouadur hag a ioa prest da vervel: n’en doa debret tamm pevar devez a ioa. « — Enn han’ Doue, eme ar vamm geaz, lakit ho torn var va bugel, ha marteze e pareo. » Valtrud a reaz ar peza c’houlennet diganthi, ha kerkent ar c’hrouadur a bareaz.\nEur pennadik goudeze e oue digaset eur bugel all hag a ioa nevez ganet. Hema a ioa kersempl ha ken toc’hor ma’z oa aoun na varvche heb badiziant. Mes Valtrud a ra sin ar groaz varnhan, ha ker buhan ar c’hrouadur a ra eur skrijadenn, a laosk eur c’hri hag a zigor he zaoulagad. Ar bugel-ze a ieaz da velek pa oue deuet da veza braz hag a jomaz da goza var ann douar.\nSantez Valtrud a varvaz er bloaz 686, e tro ann oad a dri-ugent vloaz, hag a-c’houdevez kear Mons e deuz choazet anezhi evit he fatrounez.\nO veza merc’h da zaou zant, c’hoar da eur zantez ha pried da eur zant all, Valtrud n’oa ket evit mankout da veza santez he-unan. Euruz\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/261&oldid=137450 »


Henry Jenner (1848-1934) a oa unan eus adsaverien ar c’herneveg hag un den desket-bras war ar yezhoù keltiek.\nGanet e voe Jenner e Plew Golom (St Columb Major), e Kernev-Veur, d’an 8 a viz Eost 1848. Mab e oa da Henry Lascelles Jenner, a oa kure ar barrez. E 1869 e teuas Jenner da vezañ kargiad el Lez Uhel ha daou vloaz diwezhatoc’h e voe anvet war ur post e Rann an dornskridoù kozh er British Museum, pa oa person e dad e Wingham, e-kichen Canterbury.\nAbaoe e vugaleaj e oa dedennet gant ar c’herneveg ha gant ar yezhoù keltiek all. E 1876 e reas ur brezegenn diwar-benn ar c’herneveg. E 1877 e tizoloas un dornskrid er British Museum, ennañ 42 linenn, un tamm eus ur pezh-c’hoari skrivet e kerneveg eus 1450.\nE 1903 e teuas da vezañ ezel eus Goursez Breizh ha sevel a reas ar gevredigezh gernevek kentañ, "Cowethas Kelto-Kernuak". Er bloavezh war-lerc’h e c’houlennas ma vije degemeret Kernev-Veur er C'hendalc'h Keltiek, a oa bodet da neuze e Caernarfon e Kembre.\nUr pennadig goude-se e embannas e Handbook of the Cornish Language (« dornlevr ar c’herneveg ») : deroù adsav ar c’herneveg e oa. Dibabet en doa evit-se ur stumm eus ar c’herneveg evel ma veze komzet e kornôg Kernev-Veur en XVIIIvet kantved. E ziskiblien, evel Robert Morton Nance, a gavas gwelloc’h en em ziazezañ war ar yezh evel ma veze kaozeet er Grennamzer.\nE 1909 ez eas war e leve e Heyl, bro e wreg, hag e miz Genver 1912 e voe dilennet da levraoueger Levraoueg Morab e Pennsans, d’ober war-dro an dalc’had skridoù a denne da Gernev-Veur, betek 1927. Bet e voe ezel ivez eus meur a gevredigezh ouiziek evel ar Society of Antiquaries of London, ar Royal Cornwall Polytechnic Society hag ar Royal Institution of Cornwall. Mervel a reas d’an 8 a viz Mae 1934.\nHenry Jenner (Gwas Myghal) war lec’hienn Gorseth Kernow\nWhat is the Cornish Language?\nskouerioù eus skridoù Jenner:\nAviel Sant Mark (4 fennad)\nDhô'm Gwrêg Gernûak (rakskrid d’an Handbook of the Cornish Language)\n↑ Peter W. Thomas, ‘Jenner, Henry (1848–1934)’, Oxford Dictionary of National Biography, online edn, Oxford University Press, May 2005 accessed 15 Nov 2007\nAdtapet diwar « https://br.wikipedia.org/w/index.php?title=Henry_Jenner&oldid=1927618 »


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Lisa Chambers) (KildareStreet.com)\nResults 1-20 of 837,487 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Lisa Chambers)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Lisa Chambers)


Pajenn:Sales - Introduction d’ar Vuez devot.djvu/433 - Wikimammenn\nPajenn:Sales - Introduction d’ar Vuez devot.djvu/433\ne quenver an dra-se. Ar memes tra a lavaràn evit peb-seurt œuvrou mad ; rac sulvui a gontroliez hac a boan hon eus pe var hor c’horf pe var hor speret o ober, sul estimetoch ha sul breciussoc’h int dirac Doue. Sul nebeutoch a so eus hon interest particulier o pratica ar vertuziou, sulvui a-se en em zisquez eno ar garantez pur en andret Doue. Ar buguel a boq d’e vam prest aoualc’h pa ro un dra zouç dezàn ; hoguen mar boq dezi goude rei dezàn un dra c’huero, ez e sin en deveus ur garantez vsras outhi.\nMÆs evit renta sclerroc’h an oll instruction-mâ, e fell din lacat amâ ur pez excellant eus a Histor Sant Bernard, evel ma em eus-èn cafet rapportet gant ur Scrivagner abil ha fur ; lavaret a ra eta evellen. Peurvuia e c’herru casi gant quement hini a gommanç da servicha Doue, ha n’o deveus quet c’hoaz an experianç eus a brivationou ar c’hraç nac eus ar genchamanchou spirituel, penaus, pa vanq dezo ar goud-se eus an devotion sansibl, hac ar sclerigen agreabl-se pehini o c’houfi d’en em hasta da\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/433&oldid=129648 »


Yekaterina von Engelhardt - Wikipedia\nYekaterina von Engelhardt\nYekaterina von Engelhardt (Екатерина Васильевна Энгельгардт e ruseg) (1761–1829) a oa ur gontez rus en XVIIIvet kantved. Evel he c'hoarezed, Varvara von Engelhardt hag Aleksandra von Engelhardt, e oa dimezell a enor e lez en impalaerez Katelin II. Eno e oa uhel o renk, ken e veze lavaret e oant hogos dugezed-meur, da lavarout eo eus tiegegezh an impalaerez, ha braverioù he lez.\nO-zeir ivez e oant nizezed ha serc'hed d'ar priñs Grigory Potyomkin (1739-1791).\nMerc'h e oa da Wassily von Engelhardt ha d'e bried Marfa Yelena Potemkin, ur c'hoar d'ar priñs Grigory Potyomkin.\nE 1775, pa oa 23 bloaz, e voe kinniget e lez Rusia war un dro gant he femp c'hoar hag o breur.\nDizesk ha diouizielk e oant en deroù, met buan e tapas gizioù al lez ken e oa deuet da vout unan eus plac'hed pouezus al lez.\nDimezell a enor e voe adalek 1777. E-pad ur pennad e voe Bobrinskij, mab bastard an impalaerez Katelin II, oc'h ober al lez dezhi. He darempred gant hec'h eontr a grogas goude ma voe echu hini he c'hoar Aleksandra gantañ e 1779.\nEn 1780 ez eas da dremen un toullad mizioù war ar maez gant he c'hoar Varvara, ma soñjer e c'hanas bugel hec'h eontr. Goude-se e adkrogas o darempred bep an amzer betek fin e vuhez.\nEn 1781 e timezas d'ar c'hont Paul Martynovich Skavronsky, a varvas dek vloaz goude, e 1791. En 1798 ec'h addimezas, dre garantez, d'ar c'hont Giulio Litta.\nAdtapet diwar « https://br.wikipedia.org/w/index.php?title=Yekaterina_von_Engelhardt&oldid=1847786 »\nDimezelled a enor rus\nKemmoù diwezhañ degaset d'ar bajenn-mañ d'an 23 Gwe 2019, da 18:52.


Alabama (kanaouenn, Neil Young) - Wikipedia\nAlabama (kanaouenn, Neil Young)\nAlabama a zo ur ganaouenn saoznek savet, ton ha son, gant ar c'haner-sonaozer kanadian Neil Young (1945-).\n3 Danvez ha dael\n4 Selaou Alabama ha lenn ar gerioù\nE dibenn 1970 en devoa prenet Young ur ranch nepell diouzh Redwood City (Kalifornia, Stadoù-Unanet Amerika), lonket holl vrientalioù e ganaouenn Ohio en e di-annez nevez diouzh an dro. E-barzh ur c'hrañj anezhañ, lakaet da studio enrollañ, e voe enrollet Alabama e-kerzh miz Gwengolo 1971, pezh a zispleg son divoas ar gitarioù tredan chomet hep bezañ adkempennet er bladenn. Ouzhpennet e voe mouezhioù David Crosby ha Stephen Stills (1945-) diwezhatoc'h e New York.\nPevar arzour stadunanat a gemeras perzh en enrolladenn Alabama :\nan tabouliner Kenny Buttrey (1945-2004),\nar soner gitar-boud Tim Drummond (1940-2015),\nar soner steel guitar Ben Keith (1937-2010)\nhag ar pianoour ha soner slide guitar Jack Nitzsche (1937-2000).\nMont a raent d'ober ar strollad The Stray Gators ha bez' e voent sonerien Young adalek 1971 betek 1973, o kemer perzh en e albomoù Harvest ha Time Fades Away.\nEmbannet e voe Alabama e ti Reprise Records, d'ar 25 a viz C'hwevrer 1972, e-touez dek kanaouenn Harvest, pevarvet albom Neil Young, hag eñ produour anezhañ a-gevret gant Elliot Mazer (1941-).\nPadout a ra 4:02 ha renket eo da drede en eil tu eus an albom, war-lerc'h There's a World hag a-raok The Needle and the Damage Done.\nDanvez ha dael[kemmañ | kemmañ ar vammenn]\nRenkañ a c'haller Alabama e-mesk ar protest songs a oa bet savet sof-kont e SUA er bloavezhioù 1960-70 gant un toullad mat a arzourien : Joan Baez, Bob Dylan, Woody Guthrie, Pete Seeger ha kement zo... Ne oa ket Young war e daol kentañ dre m'en devoa krouet hag embannet Southern Man en e albom After the Gold Rush e miz Gwengolo 1970, da lakaat anat e veze bev-kenañ bepred ar ouennelouriezh ouzh a re Zu e stadoù 'zo e kreisteiz SUA, Alabama en o zouez. Ne oa ket ret bezañ desket-mat evit kompren e rae ar gerioù "Now your crosses are burning fast" un damveneg eus ar c'hroazioù a veze devet ingal gant izili ar c'hKu Klux Klan da-geñver o bodadegoù-noz.\nPa zeuas Alabama e-maez, ne voe ket ar strollad Southern rock Lynyrd Skynyrd evit chom hep respont : e miz Ebrel 1974 e voe embannet Sweet Home Alabama gantañ. E-touez ar pozioù e c'halled klevout :\n"Well, I heard Mister Young sing about her"\n"Well, I heard ole Neil put her down"\n"Well, I hope Neil Young will remember"\nNe badas ket gwall bell an dael avat ha, diwezhatoc'h, e skrivas Young en e emvuhezskrid Waging Heavy Peace: A Hippie Dream e keuzie pozioù Alabama ha bevez e oa evitañ respont Lynyrd Skynyrd.\nSelaou Alabama ha lenn ar gerioù[kemmañ | kemmañ ar vammenn]\nAlabama, kanet e Pariz e miz Mezheven 2016.\nGerioù Alabama el lec'hienn A-Z Lyrics.\n↑ Broken Arrow Ranch an anv roet dezhañ gant Neil Young.\n↑ Mervel a reas e ranch Young.\n↑ Christophe Delbrouck, Crosby, Stills, Nash & Young, Le Castor Astral, 2009, pajenn 299.\nAdtapet diwar « https://br.wikipedia.org/w/index.php?title=Alabama_(kanaouenn,_Neil_Young)&oldid=1826804 »\nKemmoù diwezhañ degaset d'ar bajenn-mañ d'an 23 Gen 2019, da 18:45.


Pajenn:Perrot - Bue ar Zent.djvu/808 - Wikimammenn\nPajenn:Perrot - Bue ar Zent.djvu/808\nar c’horf ? An den hudur a zispenn tamm ha tamm e c’hened, e yaouankiz hag e amzer da zont. An hudurnez ne ve ket pell evit dont a benn eus ar gwad yac’han hag eus ar c’horfou kaeran pa c’hall kregi enne.\nEvel ma heuilhe giz e vro, evit ar pez a zelle ouz ar gwiskamant hag an de da lidan Gouel Fask, e savas a-wechou tammou trouz etrezan hag eskibien Bro-C’hall. Muioc’h en devoe c’hoaz da c’houzanv abeurz ar rouanez Brunehaud. Houman, evit bezan mestrez en he rouantelez betek he maro, he devoa miret ouz he mab bihan Thierry da zimezi, hag a roë tu d’ezan, en doare-ze, da ren eur vue a skouer fall. Bugale en devoe, ha Brunehaud he devoa c’hoant da welet abad Luxeuil o rei d’eze e vennoz.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/808&oldid=141119 »


Muros zo ur gumun eus kornôg Galiza, e proviñs A Coruña, war lez hanternoz aber ar stêr Tambre, ar ría de Muros e Noia.\nSede pelec'h emañ Muros.\nAgustín Fernández Paz (29 Mae 1947 e Vilalba - 12 Gouere 2016) zo ur skrivagner galizek. Loreet eo bet e 2008 gant ar Premio Nacional de Literatura Infantil y Juvenil.\nKelenner eo bet e Vigo. Ezel eo bet eus Kuzul Sevenadur Galiza.\nKallag a zo ur gumun eus Bro Gerne ha pennlec'h kanton Kallag, e departamant Aodoù-an-Arvor, e kreiz Breizh.\nGwelout lavaroù latin ar gwir.Amañ ez eus dastumet un toullad frazennoù latin.\nO universal é o local sem muros (Hollvedel eo an traoù lec'hel mar bezont divoger) zo ur frazenn skrivet gant ar skrivagner portugalat Miguel Torga (1907-1995)e pemzekvet levrenn e zeizlevr (Diário XV, 1990) dalc'het gantañ e-pad 60 vloaz.\nDifennour sevenadur ha yezh Portugal e oa Torga. Ar sevenadur, hervezañ, an hini a ro da bep den ha da bep strollad tud e zibarded. « Ur sevenadur zo er bed evel ur gouloù o skediñ ..."\nOutes zo ur gumun eus Galiza, en kornôg proviñs A Coruña. Bras a-walc'h eo, gant 99,74 km², hag 11 parrez. Serra de Outes eo ar pennlec'h.\nPorto do Son zo ur gumun eus arvor kornôk Galiza, e proviñs A Coruña, war lez kreisteiz ar ría de Muros e Noia .\nRibeira zo ur gumun eus arvor kornôg Galiza, e proviñs A Coruña, e penn ledenez ar Barbanza, etre div aber, ar ría de Arousa hag ar ría de Muros e Noia.\nAr Ría de Muros e Noia zo un aber e Galiza, anezhi unan eus ar Rías Baixas, e proviñs A Coruña . Enni e tegouezh ar stêr Tambre.\nAr Rías Baixas eo an aberioù e kornôg Galiza entre an harzoù gant Portugal,er c'hreisteiz, hag ar beg-douar anvet Cabo Fisterra en hanternoz.\nEus ar c'hreisteiz d'an hanternoz, setu o anvioù:\nAr stêr Tambre zo ur stêr eus Galiza, e proviñs A Coruña, a ya da aberiñ er Ría de Muros e Noia.\nTremen a ra dre Sobrado, Curtis, Vilasantar, Boimorto, Mesía, Frades, Arzúa, O Pino, Oroso, Ordes, Trazo, Tordoia, Santiago de Compostela, Val do Dubra, Ames, A Baña, Brión, Negreira, Outes, Mazaricos, Noia ha Lousame.


Gouel an Dreinded hag unnegved sizunvez war ar bloaz (C) - Le Diocèse de Quimper et Léon\nAccueil - Gouel an Dreinded hag unnegved sizunvez war ar bloaz (C)\nGouel an Dreinded hag unnegved sizunvez war ar bloaz (C)\nEuz an 12 d’an 18 a viz Mezeven 2022\nYn 16, 12-15 (C)\n12 « Kalz a draou am-eus c’hoaz da lavared deoh, med n’oh ket evid dougenn anezo bremañ. 13 Pa zeuio ar Spered a Wirionez, e viot renet gantañ er wirionez penn-da-benn, rag ar péz a lavaro ne zeuio ket anezañ, med ar péz e-nevo klevet e vo lavaret deoh gantañ ; hag ar péz a zo da zond a vo zisklêriet deoh gantañ. 14 Gloar a roio din, rag kemer a raio euz ar péz a zo din, evid disklêria anezañ deoh. 15 Kement a zo e kerz an Tad a zo din-me ; setu perag em-eus lavaret deoh e tigemero ar Spered euz ar péz a zo din evid disklêria anezañ deoh ».\nGwener 17 a viz Mezeven


Muzul : diforc'h etre ar stummoù - Wikipedia\nMuzul : diforc'h etre ar stummoù\nStumm eus an 26 Du 2013 da 21:03\n170 okted lamet , 8 vloaz zo\nKempenn + skeudenn\nStumm eus an 17 Her 2013 da 20:30 (kemmañ)\nD (Bot : ja:測定 a zo ur pennad vat; Kemm dister)\nStumm eus an 26 Du 2013 da 21:03 (kemmañ) (dizober)\n(Kempenn + skeudenn)\n[[Restr:FourMetricInstruments.JPG|thumb|250px|Pevar benveg-'''muzul'''iañ
''Evit ar wrez, an tredan, ar pouez hag an hirder'']]\nAr '''muzul''' ([[liester]] : muzulioù) eo an niver a vez eztaolet dre jediñ ur [[kementad|c'hementad]] dre gemer evel diazez ur c'hementad all lakaet da unanenn.
\nMuzuliet e vez traezoù, pe anadennoù ar fizik. Implijet e vez ar muzulioù e meur a zegouezh, koulz er vuhez pemdeziek ha war tachennoù an [[arsellerezh skiantel]]. Da skouer : un [[tolz]] zo e pep tra ha pep den, a c'heller muzuliañ e [[kilogramm]]où, unan eus ar muzulioù degemeret er [[Reizhiad unanennoù etrebroadel]].\nA-douez ar perzhioù fizikel a vez muzuliet diehan e c'heller menegiñ an [[hirder]], an [[uhelder]], ar [[skinoberiegezh]], an tolz, an [[tizh]], ar [[gwrezverk]], ar [[gwask]], al [[labour (muzul)|labour]] hag all.
\nAr '''muzul''' ([[liester]] : muzulioù) a zo an niver a vez eztaolet dre jediñ ur [[kementad|c'hementad]] en ur gemer evel diazez ur c'hementad lakaet da unanenn. Muzuliet e vez traezennoù pe [[anadenn]]où ar fizik. Implijet e vez ar muzulioù evit meur a degouezh koulz er vuhez pemdeziek koulz ha war dachennoù aan [[arvesterezh skiantel]]. Da skouer pep tra, pep a den en deus ur mas a c'heller muzuliañ e [[kilogramm]], unan eus muzulioù degemeret er [[SI]]. E touezh ar perzhioù fizikel e reer diehan ganto e c'heller menegiñ an [[hirded]], an [[uhelded]], ar [[skinoberiusted]], an [[tolz]], an [[tizh]], ar [[gwrez]], ar [[gwask]], an [[trevell (muzul)|trevell]] hag all.
\nEvit muzulioù fizikel' a zo e vez fardet, pe termenetdermenet, ur patrom fetis evit an unanenn, ea reer "[[stalon]]" (pe "skouer" ivez) eus outañ. Gwechall stalon an hirded a veze miret e [[Burev etrebroadel ar pouezioù hag ar muzulioù]] e [[Sèvres]] dindan stumm ur varrenn e platin, met hiziv e vez termenet ar [[metr]] diwar hirded ur wagenn skinelektronekanezhañ.\n== [[Endalc'her]] lakaet da [[ostilh]] evit muzuliañ ==▼\nEr-maez eus an dachenn skiantel ez eus muzulioù fetis, da lavaret eo an [[endalc'her]]ien a implij a-gozh evit muzuliañ pep seurt a gementadoù evit oberiañsoù an [[Den]] : [[ment]]où, [[liñvenn]]où, [[poultr]], [[greun]]. Da skouer, muzul ar [[poezell]], ur seurt pod a veze implijet evit muzuliañ kementadoù bihan ar greunioù a-raok [[Dispac'h Bro-C'hall]] a zo bet erlerc'hiet gant muzul an [[hektolitr]]. Kavet e vez e [[Kanada]] hiziv ur boezell dezhañ an tolzennad a 36,36 litrad.\n▲== [[Endalc'her]] lakaet da [[ostilh]] evit venveg-muzuliañ ==\nE-maez eus an dachenn skiantel ez eus muzulioù fetis, da lavaret eo an endalc'herioù a implijer a-gozh evit muzuliañ kementadoù a bep seurt : mentoù, liñvennoù, poultr, greun.
\nDa skouer, ar greun a veze muzuliet a-boezelladoù (gant ur pod anvet "[[poezell]]") betek mare an [[Dispac'h Gall]].
\nOuzh al [[litr]], a zo un unanenn etrebroadel, ez eo bet erlerc'hiet abaoe.\nAdtapet diwar « https://br.wikipedia.org/wiki/Dibar:MobileDiff/1540960 »


Pajenn:Le Clerc - Ma beaj Jeruzalem, 1902.djvu/181 - Wikimammenn\nPajenn:Le Clerc - Ma beaj Jeruzalem, 1902.djvu/181\ngave an tu all da dor Damas. Bourevien Jezuz hen gopraaz ’vit ma roje dorn d’ean da dougen e groaz. Hep mar e-bed, poan vraz an ije bet ar paour kæz o vont ganti pelloc’h e-unan : rak, kollet gantan eur bern goad ’boue ar skourjeadek, e oa deut da vean dinerz. Ouspenn ze, an hent, adalek aman, a groge d’ar c’houls-ze da zevel, kalz muioc’h c’hoaz ’vit na ra hirie.\nHadkavet gantan e dreid, en em lakaz adarre da stlejal e zamm. Mes a boan en devoa tremenet dor kær, ma welaz eun toullad groage, d’ê *dremmo glac’haret, daoulagad karget a daelo ha mouejo hirvouduz. « Na ouelit ket warnon, merc’hed Jeruzalem, eme Jezus. Gouelet kentoc’h warnoc’h hoc’h-unan ha war ho pugale. » Hag er memez amzer e tiskleriaz d’ê pebez reuzio heuzuz a dlee, ’barz nebeud amzer, kouean war o bro.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/181&oldid=107902 »\nKemmoù diwezhañ degaset d'ar bajenn-mañ d'an 18 Gwe 2017, da 18:03.


Lu Stadoù Kengevreet Amerika (saozneg: Confederate States Army, CSA) anvet ivez Lu ar Su a oa bet savet d'an 28 a viz C'hwevrer 1861 evit difenn Stadoù Kengevreet Amerika savet ar memes bloavezh pa oa bet ar 7 Stad kentañ er Su o tiskleriañ an disrann diouzh ar peurrest eus ar Stadoù-Unanet.\nBanniel brezel Stadoù Kengevreet Amerika\nRoet e oa bet lamm dezhi goude ma vije bet trec'het e-pad Brezel diabarzh Stadoù-Unanet Amerika (1861-1865).\nDerc'hel al linenn betek penn (saozneg: "Holding the Line at All Hazards") gant William Gilbert Gaul\n1 Istor lu Stadoù Kengevreet Amerika\n2 Renkoù hag ardamezioù\n3 Soudarded zu\n4 Lu Stadoù Kengevreet Amerika hiziv\nIstor lu Stadoù Kengevreet AmerikaAozañ\nD'an 28 a viz C'hwevrer 1861 ar C'hendalc'h Kengevreet da c'hortoz a vot evit sevel ul lu emzifenn savet gant tud a youl vat ha dindan urzhioù Prezidant Stadoù Kengevreet Amerika, an ez-koronal Jefferson Davis.\nEtre ar 6 hag an 9 a viz Meurzh 1861 ar C'hendalc'h Kengevreet da c'hortoz a sav lezennoù milourel spisoc'h gant ar pal kaout ul lu dibad. Ne c'haller ket gouzout pet a dud o deus servijet e Lu Stadoù Kengevreet Amerika abalamour ma oa diglok pe distrujet rolloù Stadoù Kengevreet Amerika. Dre-vras e vez laret e vefe bet etre 750 000 hag ur 1 000 000 soudard. Gant ar sifroù-se ne vez ket kontet ar sklaved enrollet evit al labourioù e-maez ar stourm nag ar sklaved pe sklaved dieubet a emezelas el lu. Ne vez ket kontet kennebeut an niver a soudarded a servijas en Nerzhioù morlu Kengevreet.\nRenkoù hag ardamezioùAozañ\nRenkadur an ofiserien e lu Stadoù Kengevreet Amerika\nKoronal (Skouer an Troadegiezh)\nLetanant Koronal (Skouer al lec'h penn d'al lu)\nMajor (Skouer Korf ar medisinerezh)\nKabiten (Skouer ar bagad Marine)\nKentañ Letanant (Skouer ar c'hanolierezh)\nEil Letanant (Skouer ar marc'hegiezh)\nLu Stadoù Kengevreet Amerika en doa un doare da choaz an ofiserien disheñvel eus al luioù all an holl ofiserien dindan ar renk a Jeneral brigadenn a oa choazet dre ur vot gant ar soudarded dindan o urzhioù.\nMarlboro ur soudard du heulier d'e vestr\nSoudarded du a oa bet e Lu Stadoù Kengevreet Amerika. Chomet e oa dianav ar fed-se betek nepell 'zo met studiadennoù a grog da vezañ savet evit kompren gwelloc'h piv, perak ha pet a dud du a oa bet o stourm evit ar Su.\nLu Stadoù Kengevreet Amerika hizivAozañ\nAdsevel istorel, Lu Stadoù Kengevreet Amerika ouzh ar stourm\nLu Stadoù Kengevreet Amerika a vez implijet kalz er Stadoù-Unanet evit an adsevel istorel. E su ar Stadoù-Unanet e vez ul liamm karantezus don etre annezidi an tiriad ha simboloù Stadoù Kengevreet Amerika, anezho re Lu Stadoù Kengevreet Amerika.\nConfederate Memorial Day en Arlington National Cemetery e 2014\nSydney Adamson argad ar rebeled\nAdtapet diwar « https://br.wikipedia.org/w/index.php?title=Confederate_States_Army&oldid=1960268 »\nKemm diwezhañ d'an 17 C'hwe 2022 da 06:56\nKemmoù diwezhañ degaset d'ar bajenn-mañ d'an 17 C'hwe 2022, da 06:56.


Poc'hêr Kumuniezh - an SDAY / an LTY\nDegemer Poc'her> Ar servijoù> an SDAY / an LTY\nan SDAY / an LTY\nE korn-bro Poc’hêr kumuniezh ez eus frammoù evit degemer ar re yaouank. Ganto e c’hallont kaout dudi a-hed ar bloaz, hag ivez prientiñ o amzer da zont ha diskoulmañ ar c’hudennoù a c’hall en em gavout ganto.\nUnan eus ar frammoù-se eo an SDAY, hag arc’hantet eo gant Poc’hêr kumuniezh.\nA-hed ar bloaz, eus ar Meurzh d’ar Sadorn, e vez degemeret yaouankizoù eus 12 vloaz da 25 bloaz gant ar gevredigezh. Dasparzhet eo hec’h oberoù e 4 c’hevrenn :\n- al Lec’h Titouriñ Yaouankiz (LTY) : ul lec’h da zegemer ar re yaouank, da ditouriñ anezho ha da sikour anezho gant o mennadoù eo an LTY. Ur gwir greizenn danvez ez eo. Kavout a ray ar re yaouank, o-unan pe gant sikour un titourer, respontoù d’ar goulennoù a c’hallont ober :\n- Stummerezh dibaouez\n- Kevredigezh ha buhez pemdez : yec’hed, lojeiz, oberoù...\n- Diduamantoù, sevenadur ha sport - Vakañsoù – Broioù estren.\n- ur greizenn dudi hep herberc’h 12-17 vloaz : ul lec’h evit en em gavout gant tud all, klask ober traoù, sevel raktresoù, kaout dudi ha tremen vakañsoù.\n- Ar sikour d’ar mennadoù evit ar re etre 16 vloaz ha 25 bloaz : sikour ha skoazellañ raktresoù sokial, sevenadurel, arzel…\n- ul lec’h gouestlet d’ar muzikoù a vremañ : sikour ha skoazellañ ar raktresoù da ziorren ar muzikoù a vremañ e Kreiz Breizh. Aozañ sonadegoù, nozvezhioù... deskiñ un tamm eus an teknikoù : gouleier, sonioù, implij an dafar.\nNotomp ez eo bet adkemeret gant an SDAY, e miz Gwengolo, an degemer dudi hep herberc’h evit ar re etre 7 vloaz hag 11 vloaz, e plas an ULBAM hag a zo bet divodet nevez zo : sellet ouzh ar rubrikenn Bugale.\n23, straed ar Verzherien\n29833 Karaez-Plougêr Cedex\nPgz : 02.98.93.32.30\nPlr : 02.98.99.45.05


Pajenn:Instructioneu santel ar er gurionnéeu principal ag er religion, 1790.djvu/351 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/351\nm’en dai ar en Autær é ma offrét ha consacrét. Hanhuét-è er Sacremant santel dré excellance, rac ma hum gav én-ou en éffæd hac é gurionné Jesus-Chrouist, péhani-zou er vamèn ag en ol santeleah. Hanhuét-è en Daul santel, rac m’en dai ur banquet spirituel, de béhani é couvi Jesus-Chrouist en ol Fidelèt eit ou maguein guet é Gorv ha guet é Oaid propr. Hanhuét-è en Hosti santel, rac ma comprên Jesus-Chrouist, péhani-zou en Hosti sacrifiét aveid-omb. Hanhuét-è er Gommunion, a gaus d’en union e laq itré—omb ha Jesus-Chrouist. Anfin hanhuét-è Bara en Ælèt, rac ma comprên é gurionné Jesus-Chrouist, péhani-zou bara en Ælèt disquênnét ag en Nean.\nEr Sacremand ag en Autær e zou ur merche sansibl : rac, penaus-benac, arlerh er guirieu ag er Gonsecration, ne chom mui ar en Autær na bara na gùin, chom e ra neoah en aparanceu a nehai. Dré en aparanceu ag er bara hac er gùin, me antand er péh e gouéh idan er squêndeu, èl mei el lihue, er figur hac er oust. Er memb lihue, er memb figur hac er memb goust en doai er bara hac er gùin quênd er Gonsecration, m’ou hav hoah goudé : mæs me ouair sur n’en dai quet bara na gùin e uélan ; rac dré er guirieu ag er Gonsecration er sustance ag er bara e vai changét ér sustance a Gorv hur Salvér, hac er sustance ag er gùin er sustance ag é Oaid, hac er changemant-ce e\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/351&oldid=128905 »


un... div... teir... - Livre jeunesse en breton (8-11 ans et ados. ) - Awen Kerin, Keit Vimp Bev\n> Livres en breton >Livre jeunesse en breton (8-11 ans et ados. )>UN'... DIV'... TEIR'...\nAr merc'hed-mañ n'int ket harozezed skiant-faltazi pe romfantoù polis. Ho mamm, ho mamm-gozh, ho c'hoar, ho amezegez int pe e c'hellfent bezañ. Merc'hed a-vremañ o vevañ un disparti, diasterioù gant ar baotred, gwarizi, c'hoat bras da vevañ istorioù brav, evel er romantoù, just a-walc'h.\nPeder danvevell evit pevar oad ar vuhez. Peder skrivagnerez evit pevar sell war ar merc'hed.\nIstorioù karantez, mignoniezh, glac'har ha laouenidigezh.


Aviel hervez Sant Vaze - Pennad 6 - Le Diocèse de Quimper et Léon\nAccueil - Les évangiles en breton - An Aviel hervez Sant Vaze - Traduction Kenvreuriez - Aviel hervez Sant Vaze – Pennad 6\nAviel hervez Sant Vaze - Pennad 6\n1 « Diwallit da ober hoh oberou mad dirag an dud evid beza gwelet ganto, pe n’ho-pezo digoll e-béd digand ho Tad hag a zo en neñv.\n2 « Neuze eta, pa rit aluzenn, na zonit ket ar horn-boud dirazoh, evel ma ra ar re a vez er zinagogou ha war ar ruiou, o klask sellou an dud evid beza meulet ganto. E gwirionez m’hel lavar deoh, bez’ o-deus dija o ’fae.\n3 « Med c’hwi, pa rit aluzenn, ra jomo ho torn kleiz hep gouzoud petra ’ra ho torn dehou, 4 hag evelse e chomo kuzet hoh aluzenn, hag ho Tad a wél pep tra guzet henn talvezo deoh ».\n5 « Pa vezit o pedi ive, na rit ket evel ar bilpouzed, a gar ober o ’fedennou en o-zav er zinagogou ha war ar plasennou, evid beza gwelet gand an dud. E gwirionez m’hel lavar deoh, bez’ o-deus dija o ’fae.\n6 « C’hwi, pa bedit, it en ho kambr, serrit an nor warnoh, ha pedit ho Tad hag a zo aze el leh kuz. Ho Tad hag a wél pep tra guzet henn talvezo deoh.\n7 « Pa vezit o pedi, na randonit ket evel ar bayaned, a gréd dezo eo dre ’forz komzou e vezint selaouet. 8 Na rit ket eta eveldo. Ho Tad a oar euz petra ho-peus ezomm, a-raog m’ho-pefe greet ho koulenn ».\n9 « C’hwi eta a bedo evel-henn :\n« On Tad hag a zo en neñv,\n« Ra vo santelleet da ano,\n10 « Ra zeuio da Rouantèlèz,\n« Ra vo greet da volontez war an douar evel en neñv.\n11 « Ro deom hirio or bara pemdezieg.\n12 « Pardon deom or pehejou,\nevel ma pardonom d’ar re o-deus manket ouzom.\n13 « Mir ouzom da goueza e tentadur,\n« Med on diwall diouz an droug.\n14 « Rag ma pardonit d’an dud o mankou, ho Tad euz an neñv a bardono deoh ive. 15 Med, ma ne bardonit ket d’an dud, ho Tad kennebeud ne bardono ket deoh ho pehejou ».\n16 « Ha pa rit yun, na vezit ket evel ar bilpouzed a ziskouez o ’fennou distruj, evid ma vo sklêr d’an dud e reont yun. E gwirionez m’hel lavar deoh, bez’ o-deus bet dija o ’fae.\n17 « C’hwi, pa rit yun, taolit louzou c’hwez-vad war ho penn ha gwalhit ho pizach. 18 Evel-se ne vo ket anavezet gand dén e-béd emaoh o yun, nemed gand ho Tad a zo e pep leh kuz, hag ho Tad hag a wél pep tra guzet henn talvezo deoh ».\nAR GWIR DEÑZOR\n19 « Na zastumit ket deoh teñzoriou war an douar, el leh ma teu ar preñved hag an tartouzed a-benn euz pep tra, el leh ma teu al laeron da doulla ar mogeriou ha da skrapa ganto.\n20 « Med dastumit teñzoriou en neñv, el leh ne ra droug na tartouzed na preñved, el leh ne zeu ket al laeron da doulla ha da skrapa ganto. 21 Rag el leh m’ema ho teñzor ema ive ho kalon.\n22 « Lamp ar horv eo al lagad. Mar d-eo sklêr da lagad, da gorv a-béz a vo er sklêrijenn » !\n23 Med mar d-eo klañv da lagad, da gorv a-béz a vo en deñvalijenn. Neuze’ta mar d-eo teñvalijenn ar sklêrijenn a zo ennout, pebez teñvalijenn !\nDOUE PE ARHANT\n24 Ne hell dén servicha daou vestr ; pe e-no kasoni ouz unan ha karantez ouz egile, pe e karo unan hag e tisprijo egile. N’hellit ket servicha Doue hag an arhant.\nFIZIAÑS E PROVIDANS DOUE\n25 « Setu perag e lavaran deoh : « Na vezit ket enkrezet gand ho puez, o klask gouzoud petra ho-po da zebri ha penaoz e vezoh gwisket ; daoust ha ne dalv ket ar vuez muioh eged ar boued, hag ar horv hirroh eged an dillad ?\n26 « Sellit ouz al laboused a nij a-zioh ho penn. N’ouzont nag hada na medi, na dastum er grignoliou, koulskoude e vezont maget gand ho Tad euz an neñv. Daoust ha ne dalvezit ket muioh egeto ?\n27 « Pehini ahanoh a hell dre e nerz e-unan, astenn e vuez euz eun ilinad hepkén ?\n28 « Ha perag beza nehet diwar-benn ho tillad ? Sellit penaoz e kresk lili ar mêziou, n’ouzont na labourad na neza.\n29 Ha me ’lavar deoh, ar Roue Salomon e-unan, e-kreiz e hloar, n’oa ket gwisket ken kaer hag hini pe hini anezo.\n30 « Ma teu eta Doue da wiska ken kaer yeot ar mêziou, a zo beo hirio hag a vo taolet en tan warhoaz, pegement muioh ne ray ket evidoh, tud laosk en ho feiz.\n31 « Bezit eta dineh ha na lavarit ket : petra on-devezo da zebri, petra on-devezo da eva ? Gand petra e vezim gwisket ? 32 « An oll draou-ze ema ar bayaned war glask anezo, heb ehan. Goûd a oar mad ho Tad euz an neñv ho-peus ezomm euz an oll draou-se.\n33 « Klaskit da genta Rouantèlèz an neñv hag e zantèlèz, hag an oll draou-ze a vo roet deoh war ar marhad.\n34 « Na vezit ket nehet gand an deiz a warhoaz. An deiz da zond a gemero preder gantañ e-unan. Da bep devez eo a-walh e lod a boan ».


Juan 5 CCO - Mɨ˜ cajmiˈleáangˉ Jesús jaangˋ - Bible Gateway\nJuan 5 Chinanteco de Comaltepec (CCO)\nMɨ˜ cajmiˈleáangˉ Jesús jaangˋ dseaˋ i̱ caang˜ tɨɨˉ\n5 Jo̱ mɨ˜ cangɨ́ˋguɨ lajo̱, mɨ˜ catɨ́ˋtu̱ íˈˋ e jmóoˋ dseaˋ Israel jmɨɨ˜ fɨˊ Jerusalén, jo̱baˈ fɨˊ jo̱b caquɨngˈˉtu̱ Jesús e ngotíiñˈ˜ e jmɨɨ˜ jo̱. 2 Jo̱ ie˜ jo̱, e fɨˊ dsíiˊ iáˋ cu̱u̱˜ e siˈˊ lacúngˈˊ Jerusalén do, quiéengˋ co̱o̱ˋ oˈnʉ́ˆ fɨˊ lɨ˜ ngɨ́ɨngˊ jaléngˈˋ joˈseˈˋ jiuung˜ i̱ tɨ́ɨngˋ dseaˋ Israel jngaiñˈˊ mɨ˜ tɨˊ jmɨɨ˜. Jo̱ quiá̱ˈˉ e oˈnʉ́ˆ do sɨlɨ́ɨˋ co̱o̱ˋ lɨ˜ a˜ jmɨɨˋ e feˈˋ eáangˊ e siiˋ Betzata có̱o̱ˈ˜ jmíiˊ hebreo. Jo̱ e fɨˊ ˈnɨˈˋ e lɨ˜ a˜ jmɨɨˋ do quiéengˋ ˈñiáˋ niˈnʉ́ʉˊjiʉ, 3 jo̱ fɨˊ jo̱b seengˋ fɨ́ɨngˊ dseaˋ dséeˈ˜ e lɨ́ˈˆ doñiˊ eeˋ jmohuɨ́ɨˊ lɨiñˈˊ; do i̱ tiuungˉ, doguɨ i̱ jlúuˈ˜, doguɨ i̱ caang˜ tɨɨˉ i̱ tengˈˊ ni˜ uǿˆ. Jo̱ jaléngˈˋ íˋ sɨjeeiñˇ e nijǿˈˋ e jmɨɨˋ do. 4 Co̱ˈ féˈˋ dseaˋ e seabˋ mɨ˜ jgáangˋ jaangˋ ángel fɨˊ dsíiˊ e jmɨɨˋ do, jo̱baˈ nijǿbˈˋ e jmɨɨˋ do mɨ˜ nijgiáangˋ íˋ; jo̱ mɨ˜ calɨ́ˉ jo̱, i̱ dseaˋ laˈuii˜ i̱ niˈíˋ fɨˊ dsíiˊ e jmɨ́ˋ do, jo̱baˈ niˈleáamˉbre jóng lɨ́ˈˆ doñiˊ eeˋ jmohuɨ́ɨˊ lɨ́ɨiñˈˊ. 5 Jo̱ jee˜ jaléngˈˋ i̱ dseaˋ dséeˈ˜ do niquiéengˋ jaangˋ dseañʉˈˋ i̱ nidséeˈ˜ lají̱i̱ˈ˜ nɨngóoˊ guiguiˊ dsíˋ jñiáˉ ji̱i̱ˋ. 6 Jo̱ mɨ˜ caguiéˉ Jesús fɨˊ jo̱, cangáiñˉ i̱ dseañʉˈˋ i̱ dséeˈ˜ do e dob ráaiñˈˋ jo̱guɨ calɨñirˊ e lají̱i̱ˈ˜ lɨɨ˜baˈ nidséeˈ˜ i̱ dseaˋ do, jo̱baˈ cajmɨngɨ́ˈˉreiñˈ do jo̱ casɨ́ˈˉreiñˈ:\n—¿Iinˈ˜ e niˈleáanˈˉ lají̱i̱ˈ˜ jmohuɨ́ɨˊ lɨnˈˊ?\n7 Jo̱baˈ cañíiˋ i̱ dseaˋ dséeˈ˜ do quiáˈˉ Jesús lala:\n—Fíiˋi, jaˋ i̱i̱ˋ seengˋ faˈ i̱i̱ˋ nijmɨcó̱o̱ˈ˜ jnea˜ e niˈúˆu fɨˊ dsíiˊ e jmɨɨˋ do mɨ˜ cangɨ́ˋ e nijǿˈˋ, jo̱ co̱ˈ laco̱o̱ˋ ya̱ˈˊ mɨ˜ iin˜n niˈúˆu fɨˊ jo̱, dseaˋ jiémˈˋ dsijéengˊ quiéˉe.\n8 Jo̱baˈ cañíiˋ Jesús quiáˈˉ i̱ dseaˋ do:\n—Ráanˈˉ, jo̱ seeˉ e ˈmaˋ lɨ˜ dsíinˈˆ na jo̱ guǿngˈˊ.\n9 Jo̱ dsifɨˊ lanab caˈláangˉ i̱ dseañʉˈˋ do, jo̱ cacó̱ˉbre e ˈmaˋ lɨ˜ dsíiñˈˆ do, jo̱ canaaiñˋ ngɨˊbre jóng. Jo̱ ie˜ jo̱ dseángˈˉ cangotíingˋ jmɨɨ˜ e jmiˈíngˈˊ dseaˋ Israel. 10 Jo̱baˈ mɨ˜ cangáˉ i̱ dseaˋ quie̱ˊ nifɨˊ quiáˈˉ dseaˋ Israel e nɨquié̱e̱ˋ i̱ dseaˋ caˈláangˉ do e ˈmaˋ lɨ˜ dsíiñˈˆ do, jo̱baˈ lalab casɨ́ˈrˉ dseaˋ do:\n—Jmɨɨ˜ e jmiˈímˈˊ dseaˋ lana, jo̱baˈ jaˋ cuǿøngˋ faˈ e co̱ˈˆ e ˈmaˋ na.\n11 Jo̱ dsʉˈ lalab cañíiˋ i̱ dseaˋ i̱ lamɨ˜ dséeˈ˜ do quiáˈˉ i̱ dseaˋ góorˋ dseaˋ Israel i̱ casɨ́ˈˉ írˋ lajo̱:\n—Jo̱ i̱ dseaˋ i̱ cajmiˈléeˉ quiéˉe do casɨ́ˈrˉ jnea˜ lala: “Ráanˈˉ, jo̱ seeˉ e ˈmaˋ lɨ˜ dsíinˈˆ na jo̱ guǿngˈˊ.”\n12 Jo̱baˈ cajmɨngɨ́ˈˉtu̱ i̱ dseaˋ Israel do i̱ dseañʉˈˋ do jo̱ cajíñˈˉ:\n—¿I̱˜guɨ i̱ dseaˋ i̱ casɨ́ˈˉ ˈnʉˋ e nicó̱ˈˆ e ˈmaˋ lɨ˜ dsíinˈˉ do jo̱guɨ e niguǿnˈˊ?\n13 Jo̱ dsʉˈ i̱ dseañʉˈˋ do jí̱i̱ˈ˜ jaˋ ñirˊ i̱˜ i̱ cajmiˈleáangˉ írˋ do, co̱ˈ ladsifɨbˊ cangoˈíingˊtu̱ Jesús jee˜ i̱ dseaˋ fɨ́ɨngˊ i̱ sɨseángˈˊ do ie˜ jo̱. 14 Jo̱ mɨ˜ cangɨ́ˋ jo̱, dob cadséngˈˋtu̱ Jesús i̱ dseaˋ i̱ cajmiˈleáaiñˉ do fɨˊ dsíiˊ sɨnʉ́ʉˆ guáˈˉ féˈˋ e siˈˊ fɨˊ Jerusalén jo̱ lalab casɨ́ˈˉreiñˈ do:\n—Janúˈˋ, lana nɨcaˈláamˉbaˈ lají̱i̱ˈ˜ jmohuɨ́ɨˊ e lamɨ˜ lɨnˈˊ, jo̱ jie˜ mɨˊ eeˉtu̱ˈ dseeˉ caléˈˋ catú̱ˉ, dsʉco̱ˈ fɨng song cajmeeˉtu̱ˈ lajo̱, jo̱baˈ huɨ́ɨngˊguɨb nidsijéeˊ quíiˈˉ jóng.\n15 Jo̱ ngɨ́ˋ jo̱, cangóbˉ i̱ dseañʉˈˋ i̱ lamɨ˜ dséeˈ˜ do e cangojmeaˈrˊ júuˆ jaléngˈˋ i̱ dseaˋ i̱ quie̱ˊ nifɨˊ quiáˈˉ dseaˋ Israel e Jesús siiˋ i̱ dseaˋ i̱ cajmiˈleáangˉ írˋ do. 16 Jo̱baˈ jaléngˈˋ i̱ dseaˋ Israel do nɨngɨrˊ ˈnáiñˈˊ Jesús e laco̱ˈ nijmeáiñˈˋ dseaˋ do gaˋ uíiˈ˜ e cajméeˋ dseaˋ do e jo̱ ˈñiaˈˊ ie˜ jmɨɨ˜ e jmiˈíngˈˊ jaléngˈˋ dseaˋ góorˋ dseaˋ Israel. 17 Jo̱ dsʉˈ Jesús lalab casɨ́ˈrˉ jaléngˈˋ i̱ dseaˋ do:\n—Tiquiéˆe jaˋ mɨˊ catʉ́rˋ jí̱i̱ˈ˜ cateáˋ ta˜ quiáˈrˉ, jo̱guɨ lajo̱b jmóoˋ jnea˜ cajo̱.\n18 Jo̱ mɨ˜ canúuˉ jaléngˈˋ i̱ dseaˋ i̱ quie̱ˊ nifɨˊ quiáˈˉ dseaˋ Israel do e cajíngˈˉ Jesús lajo̱, jo̱baˈ eáangˊguɨb caˈɨ́ˋ dsíirˊ e nijngáiñˈˉ dseaˋ do, co̱ˈ o̱ˈ jí̱i̱ˈ˜ e cajmiˈleáaiñˉ i̱ dseaˋ dséeˈ˜ do ˈñiaˈˊ ie˜ jmɨɨ˜ e jmiˈíngˈˊ dseaˋ góorˋ dseaˋ Israel, co̱ˈ lajo̱b cajo̱ féˈrˋ e røøbˋ lɨ́ɨiñˊ có̱o̱ˈ˜ Fidiéeˇ mɨ˜ féˈrˋ e Fidiéebˇ dseaˋ lɨ́ɨngˊ Tiquiáˈrˆ.\nJaˋ jmóoˋ i̱ Jó̱o̱ˊ Fidiéeˇ i̱ camɨ́ɨngˈ˜ do la tɨɨiñˋ ˈñiaˈrˊ\n19 Jo̱ co̱ˈ nɨñibˊ Jesús jial ɨˊ dsíiˊ i̱ dseaˋ do, jo̱baˈ lalab casɨ́ˈrˉ dseaˋ do:\n—E labaˈ jmɨtaaˆ óoˊnaˈ, e jí̱i̱ˈ˜ co̱o̱ˋ cuǿøngˋ líˋ jmee˜ jnea˜ la tɨɨnˉ ˈñiáˈˋa, jnea˜ dseaˋ lɨ́ɨnˊn i̱ Jó̱o̱ˊ Fidiéeˇ camɨ́ɨngˈ˜, co̱ˈ dseángˈˉ lají̱i̱ˈ˜ e móoˋo e jmóoˋ Tiquíˆiiˈ, lají̱i̱ˈ˜ e jo̱baˈ e jmóoˋo cajo̱. Co̱ˈ jaléˈˋ e móoˋ jnea˜ e jmóoˋ Tiquíˆiiˈ, jo̱baˈ e jo̱b jmóoˋo cajo̱. 20 Co̱ˈ Tiquíˆiiˈ eáamˊ ˈneáaiñˋ jnea˜, jo̱guɨ eˈˊbre jnea˜ jaléˈˋ e jmóorˋ; jo̱guɨ niˈéˈˉbɨr jnea˜ cajo̱ jaléˈˋ e niingˉguɨ e laco̱ˈ nidsiˈgóˋ óoˊ ˈnʉ́ˈˋ eáangˊguɨ. 21 Co̱ˈ lɨ́ˈˆ laco̱ˈ jmóoˋ Tiquíˆiiˈ e jmijí̱ˈˊtu̱r jaléngˈˋ ˈlɨɨ˜ jo̱guɨ e cuørˊ e nilɨseengˋtu̱iñˈ, jo̱baˈ lajo̱bɨ jnea˜, dseaˋ lɨ́ɨnˊn Jó̱o̱rˊ, lajo̱b jmóoˋo có̱o̱ˈ˜ jaléngˈˋ dseaˋ i̱ iin˜n jmeeˉ có̱o̱ˈ˜ lajo̱. 22 Jo̱ Tiquíˆiiˈ jaˋ quidsirˊ íˈˋ quiáˈˉ jí̱i̱ˈ˜ jaangˋ dseaˋ uíiˈ˜ dseeˉ quiáiñˈˉ, co̱ˈ jneab˜ dseaˋ nɨcangɨ́ɨnˋn quiáˈrˉ e ta˜ jo̱ e catɨ́ɨnˉn nijmee˜e lajo̱. 23 Jo̱ cajméeˋ Tiquíˆiiˈ lajo̱ e lɨ́ˈˆ laco̱ˈ lajɨɨngˋ dseaˋ nijmɨˈgórˋ jnea˜ lɨ́ˈˆ laco̱ˈguɨ jmɨˈgóˋ dseaˋ írˋ. Dsʉco̱ˈ i̱ dseaˋ i̱ jaˋ jmɨˈgóˋ jnea˜, dseaˋ lɨ́ɨnˊn Jó̱o̱ˊ Fidiéeˇ, jo̱baˈ lajo̱b cajo̱ jaˋ jmɨˈgórˋ Tiquíˆiiˈ, dseaˋ i̱ casíingˋ jnea˜ fɨˊ jmɨgüíˋ la.\n24 ’Jo̱ e labaˈ jmɨtaaˆ óoˊnaˈ, e doñiˊ i̱i̱ˋ dseaˋ i̱ jáˈˉ lɨ́ɨngˋ júuˆ quiéˉe jo̱guɨ nʉ́ʉˈr˜ júuˆ quiáˈˉ i̱ dseaˋ i̱ casíingˋ jnea˜ fɨˊ jmɨgüíˋ la, jo̱baˈ jaléngˈˋ dseaˋ íˋ niñíimˋbre e seeiñˋ cøøngˋ có̱o̱ˈ˜ Fidiéeˇ lata˜ jo̱ jaˋ nidsilíiñˋ fɨˊ lɨ˜ ˈlɨˈˆ; co̱ˈ lɨ́ɨˊ lafaˈ lamɨ˜ sɨjúumˉbre, jo̱ dsʉˈ lana lɨ́ɨˊ lafaˈ nɨcají̱ˈˊtu̱r laˈeáangˊ có̱o̱ˈ˜ Fidiéeˇ. 25 Jo̱guɨ dseángˈˉ jmɨta˜baa óoˊnaˈ e tɨˊ lɨ˜ nitɨ́bˉ íˈˋ jo̱ dseángˈˉ lanab lɨy e jaléngˈˋ dseaˋ i̱ lafaˈ ˈlɨɨng˜ uíiˈ˜ jaléˈˋ dseeˉ quiáˈrˉ ninúrˉ júuˆ quiéˉe, dseaˋ lɨ́ɨnˊn Jó̱o̱ˊ Fidiéeˇ; jo̱guɨ jaléngˈˋ dseaˋ i̱ niˈíngˈˋ e júuˆ jo̱, nilɨseemˋbre laˈeáangˊ có̱o̱ˈ˜ jnea˜. 26 Jo̱ lɨ́ˈˆ laco̱ˈ Tiquíˆiiˈ Fidiéeˇ ˈñiaˈˊbre dseaˋ cuørˊ e seengˋ dseaˋ, jo̱baˈ lajo̱b cajo̱ dseaˋ íˋbingˈ i̱ nɨcacuøˈˊ jnea˜, dseaˋ lɨ́ɨnˊn Jó̱o̱rˊ, e laco̱ˈ ˈñiáˈˋbaa dseaˋ cuǿøˆø dseaˋ e seeiñˋ. 27 Jo̱guɨ nɨcacuøˈˊbɨr jnea˜ e ooˉ ta˜ e niquidsiiˉ íˈˋ quiáˈˉ jaléngˈˋ dseaˋ jmɨgüíˋ uii˜ quiáˈˉ jaléˈˋ dseeˉ quiáiñˈˆ, co̱ˈ jneab˜ dseaˋ cagáˉa fɨˊ ñifɨ́ˉ e lɨ́ɨnˊn jaangˋ dseaˋ jmɨgüíˋ. 28 Jo̱ jaˋ güɨdsigáˋ óoˊnaˈ quiáˈˉ jaléˈˋ e fɨ́ɨˉɨ ˈnʉ́ˈˋ la, co̱ˈ niguiéebˊ jmɨɨ˜ mɨ˜ jaléngˈˋ dseaˋ i̱ nɨˈlɨɨng˜ ninúrˉ júuˆ quiéˉe 29 jo̱ niˈuǿiñˉ fɨˊ dsíiˊ é̱e̱ˋ quiáˈrˉ. Jo̱ ie˜ jo̱ jaléngˈˋ i̱ dseaˋ i̱ caˈéeˋ jmangˈˉ e guiʉ́ˉ nijí̱ˈˊtu̱r e laco̱ˈ nilɨseeiñˋ cøøngˋ có̱o̱ˈ˜ Fidiéeˇ, jo̱ dsʉˈ jaléngˈˋ i̱ dseaˋ i̱ cajméeˋ jaléˈˋ e jaˋ dseengˋ nijí̱ˈˊtu̱r e lɨ́ˈˆ laco̱ˈ niˈíñˈˋ iihuɨ́ɨˊ.\nJie˜ fɨˊ lɨ˜ jáaˊ fɨˊ quiáˈˉ Jesús có̱o̱ˈ˜ jaléˈˋ e jmóorˋ\n30 ’Jo̱ fɨ́ɨˉtú̱u̱ ˈnʉ́ˈˋ e jí̱i̱ˈ˜ có̱o̱ˈ˜ cuǿøngˋ líˋ jmee˜ jnea˜ la ñiiˉ ˈñiáˈˋa. Co̱ˈ jnea˜ mɨ˜ quidsiiˉ íˈˋ quiáˈˉ jaléngˈˋ dseaˋ, e jo̱ jmóoˋo laco̱ˈ ta˜ quiʉˈˊ Tiquíˆiiˈ Fidiéebˇ, jo̱guɨ dseángˈˉ røøbˋ jaléˈˋ e jmóoˋo do cajo̱. Jo̱ jaˋ jmóoˋo la tɨɨnˉ ˈñiáˈˋa jaléˈˋ e jo̱, co̱ˈ lají̱i̱ˈ˜ e iing˜ Tiquíˆbaaˈ e jmóoˋo, co̱ˈ dseaˋ íbˋ i̱ casíingˋ jnea˜ fɨˊ jmɨgüíˋ la. 31 Jo̱ faco̱ˈ jnea˜ fáˈˋa juguiʉ́ˉ cuaiñ˜ quiéˉe ˈñiáˈˋa, jo̱baˈ jaˋ e quíingˊ jí̱i̱ˈ˜ co̱o̱ˋ e júuˆ do fɨˊ quiníˆ ˈnʉ́ˈˋ jóng. 32 Jo̱ dsʉˈ seemˋ jaangˋguɨ i̱ féˈˋ guiʉ́ˉ uii˜ quiéˉe, jo̱guɨ tab˜ dsiiˉ e jaléˈˋ e júuˆ do quíimˊ fɨˊ quiníˆ ˈnʉ́ˈˋ. 33 Jo̱ ˈnʉ́bˈˋ dseaˋ casíingˋnaˈ dseaˋ i̱ cangojmɨngɨ́ɨˈˇ i̱ Juan i̱ seáangˋ dseaˋ jmɨɨˋ do i̱˜ dseángˈˉ jnea˜, jo̱ tab˜ dsiiˉ e jmangˈˉ júuˆ jábˈˉ dseángˈˉ féˈˋ i̱ Juan do. 34 Jo̱ dsʉˈ jnea˜ jaˋ ˈneánˉn dseaˋ jiéngˈˋ i̱ nijméˉ júuˆ uii˜ quiéˉe i̱˜ dseaˋ lɨ́ɨngˊ jnea˜; jo̱ fáˈˋa e júuˆ la e lɨ́ˈˆ laco̱ˈ ˈnʉ́ˈˋ nilíˈˋnaˈ leángˋnaˈ jee˜ jaléˈˋ dseeˉ quíiˆnaˈ.\n35 ’Jo̱ jaléˈˋ júuˆ e caguiaˊ i̱ Juan do lɨ́ɨˊ laco̱ˈ cajlɨ́ɨˈ˜ quɨ́ɨˋ e cooˋ e laco̱ˈ eˈˊ dseaˋ fɨˊ; jo̱ ˈnʉ́ˈˋ lajeeˇ cateáˋbaˈ cajmiˈiáangˋ óoˊnaˈ có̱o̱ˈ˜ jaléˈˋ e júuˆ e caguiaˊ i̱ Juan do. 36 Jo̱guɨ jaléˈˋ e jmóoˋ jnea˜ do eáangˊguɨ cuøˊ li˜ i̱˜ jnea˜, jo̱ eáangˊguɨb niingˉ laco̱ˈ e júuˆ e cajíngˈˉ i̱ Juan do uii˜ quiéˉe; co̱ˈ lají̱i̱ˈ˜ e jmóoˋ jnea˜, ta˜ jo̱b e cacuøˈˊ Tiquíˆiiˈ Fidiéeˇ jnea˜ e nijmee˜e. Jo̱ jaléˈˋ e jmóoˋo do cuøˊ li˜ e Tiquíˆiiˈ Fidiéebˇ dseaˋ casíiñˋ jnea˜ fɨˊ jmɨgüíˋ la. 37 Jo̱ i̱ Tiquíˆiiˈ do, dseaˋ íbˋ i̱ féˈˋ juguiʉ́ˉ uii˜ quiéˉe. Jo̱ dsʉˈ ˈnʉ́ˈˋ jaˋ mɨˊ canʉ́ʉˉnaˈ júuˆ quiáˈrˉ o̱ˈguɨ mɨˊ cañíingˊnaˈre cajo̱, 38 o̱ˈguɨ seengˋnaˈ e jmitíˆnaˈ júuˆ quiáˈˉ dseaˋ do, co̱ˈ jaˋ mɨˊ caˈíingˈ˜naˈ jnea˜ dseaˋ casíiñˋ fɨˊ jmɨgüíˋ la. 39 Jo̱guɨ ˈnʉ́ˈˋ dseángˈˉ táˈˉ camɨ́ˈˆ júubˆ jmɨtɨ́ɨngˋnaˈ e féˈˋ fɨˊ ni˜ jiˋ quiáˈˉ Fidiéeˇ, co̱ˈ sɨjeengˇnaˈ e faˈ lajo̱b nilɨñíˆnaˈ jial cuǿøngˋ e seengˋnaˈ cøøngˋ có̱o̱ˈ˜ dseaˋ do lata˜; jo̱ dsʉˈ jaléˈˋ e júuˆ do lají̱i̱ˈ˜ uii˜ quiéˉbaa e féˈˋ. 40 Jo̱ dsʉˈ ˈnʉ́ˈˋ jaˋ iing˜naˈ faˈ nijáangˈ˜ yaang˜naˈ fɨˊ jaguóoˋo e laco̱ˈ nilɨseengˋnaˈ cøøngˋ có̱o̱ˈ˜ Fidiéeˇ.\n41 ’Jo̱ fɨ́ɨˉguɨ́ɨ ˈnʉ́ˈˋ, jaˋ e lɨ́ɨˊ quiéˉ jnea˜ jial lɨ́ɨˊ jaléˈˋ e féˈˋ dseaˋ jmɨgüíˋ uii˜ quiéˉe, 42 dsʉˈ nɨcuíimˋ jnea˜ ˈnʉ́ˈˋ guiʉ́ˉ jial lɨ́ɨngˊnaˈ, jo̱ nɨñiˋbaa guiʉ́ˉ e jaˋ ˈneáangˋnaˈ Fidiéeˇ. 43 Jo̱ jnea˜ cagáˉa fɨˊ jmɨgüíˋ la cuaiñ˜ quiáˈˉ Tiquiéˆe, jo̱ dsʉˈ ˈnʉ́ˈˋ jaˋ íingˈ˜naˈ jnea˜. Jo̱guɨ faco̱ˈ jaangˋguɨ dseaˋ i̱ nijáaˊ i̱ jaˋ i̱i̱ˋ seengˋ i̱ sɨ́ɨˋ quiáˈrˉ, jo̱ dsʉˈ niˈíimˈ˜baˈ i̱ dseaˋ íˋ. 44 Jo̱ ¿jial jáˈˉ nilíingˋ ˈnʉ́ˈˋ júuˆ quiéˉe fɨng song lɨco̱ˈ jmiféngˈˊ rúngˈˋnaˈ lajeeˇ laˈóˈˋ yaang˜naˈ jo̱ dsʉˈ jaˋ jmɨˈgooˋnaˈ ˈñiaˈˊ Fidiéeˇ dseaˋ féˈrˋ guiʉ́ˉ uii˜ quíiˉnaˈ? 45 Jo̱ jaˋ ɨ́ˆ óoˊnaˈ e jnea˜ niˈnɨ́ɨn˜n ˈnʉ́ˈˋ fɨˊ quiniˇ Tiquiéˆe, co̱ˈ ˈlɨɨ˜ yʉ́ʉˈ˜ quíiˉnaˈ i̱ siiˋ Moi˜ dseaˋ caˈnɨ́ɨiñˋ ˈnʉ́ˈˋ có̱o̱ˈ˜ júuˆ quiʉˈˊ ta˜ e cajmeˈrˊ do, jo̱ íbˋ i̱ sɨjeengˇ ˈnʉ́ˈˋ i̱ nijmɨcó̱o̱ˈ˜ quíiˉnaˈ. 46 Co̱faˈ ˈnʉ́ˈˋ jáˈˉ calɨ́ngˉnaˈ lají̱i̱ˈ˜ júuˆ e cajmeˈˊ i̱ Moi˜ do fɨˊ ni˜ jiˋ quiáˈrˉ, jo̱baˈ lajo̱b jáˈˉ lɨ́ɨngˋnaˈ jnea˜ cajo̱, co̱ˈ e fɨˊ ni˜ júuˆ jo̱ cuaiñ˜ quiéˉbaa e féˈˋ. 47 Jo̱ song ˈnʉ́ˈˋ jaˋ jáˈˉ lɨ́ɨngˋnaˈ e júuˆ e cajmeˈˊ íˋ, jo̱baˈ ¿jial cuǿøngˋ e jáˈˉ nilíingˋnaˈ lají̱i̱ˈ˜ júuˆ e fɨ́ɨˉɨ ˈnʉ́ˈˋ jóng?\nJo̱ lanab jí̱i̱ˈ˜ lɨ́ɨˊ júuˆ quiáˈˉ Jesús e casɨ́ˈrˉ dseaˋ i̱ quie̱ˊ nifɨˊ quiáˈˉ dseaˋ Israel ie˜ jo̱.


Poellgor studiañ ha liammañ interestoù Breizh - Wikipedia\nPoellgor studiañ ha liammañ interestoù Breizh\nKrouet eo bet an aozadur lobiañ Poellgor studiañ ha liammañ interestoù Breizh (anvet Comité d'étude et de liaison des intérêts bretons e galleg, pe c'hoazh CELIB) d'an 22 a viz Gouere 1950 e Kemper gant ur strolladig tud, René Pleven, Joseph Martray ha Joseph Halléguen en-o zouez. Ar pal a oa profitañ eus endro politikel hag ekonomikel ar prantad (adsavadur goude an eil brezel bed, raktres Marshall) evit diorren Breizh en he fezh (pemp departamant), gwareziñ he sevenadur ha digeriñ hent an digreizennerezh e Frañs war memes tro. Anvet e voe CLIB (Comité de liaison des Intérêts Bretons) er penn kentañ, a-raok dibab diazezañ hec'h obererezh war studiadennoù sirius a-drugarez da dud evel Michel Phlipponneau peurgetket.\nFall oa stad ekonomikel Breizh goude ar brezel. E-kerzh dilennadegoù 1951 evit ar Bodadenn vroadel Frañs e yeas izili ar CELIB e darempred gant an holl re a oa war ar renk evit kas war-raok mennozh un emglev kannaded eus pep kostezenn evit stourm evit diorroadur Breizh. An holl en diavaez eus ar gomunourien a asantas. Statudoù ar gevredigezh hervez lezenn 1901 a voe kaset d'ar prefeti d'an 30 a viz Here hag embannet e voe he c'hrouidigezh war gazetenn ofisiel republik Frañs (Journal Officiel de la République Française) d'an 23 a viz Du. Arc'hantet oa gant ar pemp kuzul departamant. René Pleven a voe anvet prezidant, skoazellet gant tri bezprezidant : Paul Ihuel, kannad MRP (Mouvement Republicain Populaire) ar Mor-Bihan, André Morice, eus ar Parti Radical, kannad Liger-Izelañ, ha François Tanguy-Prigent, kannad sokialour Penn-ar-Bed.Miziek e oa emgav ar gannaded hag ar senedourien.\nTamm-ha-tamm e vodas an aozadur tud oberiant a-bep seurt en tu-hont d'an disrannoù. En e greñvañ e voe er bloavezhioù 1960. D'ar mare-se edo er CELIB an holl gannaded ha senedourien, ar pemp kuzul departamant, 1200 kumun, ar c'hêrioù bras en-o zouez, an holl sindikadoù gopridi (CGT, CFDT, FO, CFTC), an aozadurioù patromed, ar c'hambroù kenwerzh ha greanterezh, ar c'hambroù micherioù, ar skolioù-meur hag ar c'hevredigezhioù a zifenne sevenadur Breizh...\nE 1952 e voe savet un danevell a-zivout kempennadur Breizh gant ar CELIB. Degemeret e 1956 gant ar c'hKomite rannvroel a ziorroadur ekonomikel (Comité régional d'expansion économique ) e voe implijet an danevell gant Guy Mollet evit ar Programm obererezh rannvroel embannet d'an 13 a viz Gouere 1956.\nPouezañ a rae ar programm-se war diorroadur al labour-douar, hini ar greanterezh, hini an obererezhioù a vor, hini an douristelezh... Kevredad diorroadur rannvroel (SDR Société de Développement régional) Breizh hag ar C'hevredad armerzh kemmesk evit terkerezh hag aveerezh Breizh (SEMAEB Société d'économie mixte pour l'aménagement et l'équipement de la Bretagne) a voe krouet e 1957.\nAr raktres evit hentoù Breizh, krouidigezh ar C'homisionoù diorroadur ekonomikel ranvroel (CODER, Commissions d'expansion économique régionale) e 1964, diorroadur an ijinerezh agrobouedel, staliadur labouradegoù evel hini Citroën e Roazhon e 1961 pe Le Joint français e Sant-Brieg e 1963 a c'hell bezañ gwelet evel frouezh levezon ar CELIB.\nKoulskoude e tigreske al levezon-se abaoe ar bloavezh 1958 pa yeas un toullad pennoù-bras eus tu ar Vvet Republik. Ma voe krouet e 1959 21 "Rannvro a brogramm" e voe roet da Vreizh bevennoù ar "Rannvro ekonomikel" bet krouet gant Vichy hep al Liger-Izelañ. Daoust da vodadeg veur ar CELIB bezañ votet ur raktres "Lezenn ar brogramm evit Breizh" bet prientet gant Michel Phlipponneau en Oriant e 1962, ne reas netra ar gouarnamant.\nEr bloavezhioù 1970 e klaskas tud evel Georges Lombard adlañsañ ar CELIB. Ul "Levr Gwenn", programm klok evit diorrodaur Breizh gwelet evel ur c'hevredad broioù a voe embannet e 1971. Ne voe ket dalc'het kalz a gont eus al labour-se gant ar vodadenn rannvro. N'heller ket keñveriañ levezon a aozadur-se gant hini CELIB ar bloavezhioù 1950-1960. Perzh en deus bet koulskoude e sinadur ar Garta sevenadurel e 1977 gant Valéry Giscard d'Estaing. Sinet eo bet ar garta gant ar Stad, kuzul rannvroel Breizh hag ar pemp kuzul departamant (gant hini Liger-Atlantel) hag anavezout a rae talvoudegezh ar brezhoneg ha sevenadur Breizh.\nE 1972 e voe "adkrouet" an enor bet krouet gant an Dug Yann IV war atiz Georges Lombard evit enoriñ René Pleven. Resevet en deus hemañ Kolier an Erminig d'an 29 a viz Gwengolo 1972.\nAet eo da get ar CELIB e penn kentañ ar bloavezhioù 1980. Kemmet eo bet an endro politikel ha melestradurel d'ar mare-se. Deuet eo ar rannvroioù da vezañ strollegezhioù lec'hel, krouet ez eus bet kuzulioù armerzhel a sokial er rannvroioù... Aozadurioù 'zo a glask kemer lod pe lod eus kefredioù ar CELIB, klevet e vez a vare da vare komz eus spered ar CELIB met en ur prantad all emeur.\nWikipedia e galleg\nAdtapet diwar « https://br.wikipedia.org/w/index.php?title=Poellgor_studiañ_ha_liammañ_interestoù_Breizh&oldid=1958532 »\nKemm diwezhañ d'an 15 C'hwe 2022 da 11:28\nKemmoù diwezhañ degaset d'ar bajenn-mañ d'an 15 C'hwe 2022, da 11:28.


aktour, produour ha stourmer evit an en-dro stadunanat\nLeonardo Wilhelm DiCaprio, ganet d'an 11 a viz Du 1974 e Los Angeles, zo un aktour, produer ha stourmer evit an en-dro stadunanat. C'hoariet en deus bet rolloù a bep seurt, dreist-holl reoù doare film-buhez hag istorel. E 2019, e filmoù o deus rastellet US$7,2 miliard dre ar bed-holl. Eizh gwech eo bet lakaet war listenn vloaziek an aktourien paeet ar muiañ pe er Forbes Celebrity 100. Enoret eo bet alies, gant un Academy Award ha tri Golden Globe Awards.\nLeonardo Dicaprio e-pad festival Cannes 2019\nGanet e Los Angeles, DiCaprio a zo kroget da vezañ aktour en ur c'hoari e bruderezhioù er skinwel e fin ar bloavezhioù 1980. E penn kentañ ar bloavezhioù 1990 e vez gwelet e meur a roll skinwel e stiradoù skinwel, evel ar sitcom Parenthood. Ar c'hentañ roll pouezus a vo er film This Boy's Life (1993), burutellet mat e voe e roll a-eil evel den ampechet er film What's Eating Gilbert Grape (1993), dre-se e voe lakaet e anv evit un Academy Award.\nDreistbrudet e vo dre ar bed holl gant ar film istorel, dram ha karantez Titanic (1997), hag a zo deuet da vezañ ar film o rastellañ ar muiañ a arc'hant en istor betek-henn. Goude un nebeut filmoù hag a vo degemeret fall, DiCaprio a c'hoari e daou film a raio berzh e 2002: ar film buhez Catch Me If You Can hag ar film istorel-drama Gangs of New York. Ar wech kentañ e oa bet dezhañ da labourat gant ar filmaozour Martin Scorsese.\nDiCaprio a zo krouer an embregerezh produiñ Appian Way Productions hag a brodu filmoù ha diellfilmoù evel an heuliad Greensburg (2008–2010). Krouet en deus bet ivez al Leonardo DiCaprio Foundation, un aozadur ar mat kefridiet gant deskiñ an dud a-fed diwall ouzh an en-dro. Alies e vez o harpañ obererezhioù aluzenus, produet en deus meur a ziellfilm war an en-dro. E 2005, e voe anvet da Commandeur de l'Ordre des Arts et des Lettres evel den a arz. E 2016 e oa bet lakaet e anv evel unan eus ar 100 galloudusañ er bed gant an Time Magazine.\nDiCaprio a vez graet eus outañ an den brudet o stourm ar muiañ evit an en-dro hag a-enep tommadur an hin. Hervezañ, e oa dedennet gant kudennoù an natur abaoe e yaouankiz. Sellet en doa diellfilmoù war ar c'hoadeier o vont da get pe koll lec'hioù bevañ al loened. Embannet en deus bezañ agnostek hag e oa pouezusoc'h dezhañ ar stourm evit an natur eget ar speredelezh. Savet en deus al Leonardo DiCaprio Foundation e 1998, un aozadur ar mat a stourm evit deskiñ an dud a-fed doujañ ouzh an en-dro ha stourm a-enep ar saotradur ha distruj ar blanedenn Zouar.\nLec'hienn savadur DiCaprio\nLeonardo DiCaprio war IMDb\nLeonardo DiCaprio war Rotten Tomatoes\nAdtapet diwar « https://br.wikipedia.org/w/index.php?title=Leonardo_DiCaprio&oldid=1865795 »\nDernière modification le 14 C'hwe 2020, à 13:27\nKemmoù diwezhañ degaset d'ar bajenn-mañ d'an 14 C'hwe 2020, da 13:27.


War roudoù da zont – actu.fr\nWar roudoù da zont\nE Landerne e oa kaoz eus ar skrivañ hag an embann e brezhoneg hag e gallaoueg. Lakaat al lennegezh e penn a vez gant Livre et Lecture en Bretagne.\nPublié le 16 Fév 14 à 8:24\nMikael Saulnier ha Crisstof Simon eus « Sibel et Siben » a laka yezh Breizh Uhel er sklerijenn. Kaozadennoù a vez, « lorc’h zo en dud pa guitaont gant levrioù, enno kaozioù gallo damfonetik ».\nAnv a oa eus staj Groupe Ouest e Brignogan. Savet vez skridoù e brezhoneg evit mont da filmoù. Gant Jocelin, Gweltas ha Tangi e oa displeget istorioù farsus ha kriz war video. « Siwazh ne vo ket mui a arc’hant evit kenderc’hel », a ziskan Claudie Motais, renerez e Stumdi.\nPour ha trichin\nKontadennoù e gallaoueg a vez gant Matao ha Mari Chiff Mine. Plij’ a ra d’an daou lampoun « kas ha degas ar c’hoari deus ar gaoz d’ar skrid ». Kristian Ar Bras en deus alioù fur, kinnig a ra « soñjal el lennerien, o tegas from ha framm dezho ». Gant Fanny « Milena Krebs » Chauffin e teu an ton bras da Briz Ar Yaouankiz, skoet he deus ar c’hant levr war leur ar Family. Meuliñ a ra d’he lelligoù Gwenvred Latimier Kervella, Ewen Jacq ha Anthony Renaudin. « Skrivañ a reont traoù gwir pe faltazi, Ewen jacq en deus skrivet ul levr dindan ur sizhun ». Goude ar pour e tiskarg trichin, « en tu all hon eus nac’het skridoù chuchugnañgnañ kinniget gand kelennerien ». Douetus emañ ar vrezhonegerien yaouank o c’hortoz oberennoù a live uhel skrivet gant Milena Krebs he-unan.\nEvit klozañ an abadenn he deus kinniget Delphine Le Bras aozañ emvojoù dindan intrudu Livre et Lecture en Bretagne : « drezo e c’hello pep den a skriv e Breizh mont e darempred gant embannerien, sevenerien filmoù ha mediaioù ». Pour ha trichin adarre er sal. Lod zo kontent e vije « digor an nor d’ar re a fell dezho mont war hent ar skrivañ ». Begoù figus ha kamm a weler ivez en tu all war zigarez e rafent parti dija deus « ur rouedad skrivanerien hag embannerien brezhonek, boazet d’en em zaremprediñ abaoe pell »\nLe cuisinier Cyril Lignac aux Terralies à Saint-Brieuc, samedi 26 mai\nSamedi 21 et dimanche 22 avril : Les Féodalesde Neufcastel sont de retour !


Kêr-benn Belo Horizonte\nKêr vrasañ Belo Horizonte\nGorread 586 528,29 km² (4e)\nPoblañs 19 528 332 (2012) (eil)\nStankter 36,3 ann./km² (14vet)\nMDD (2017) 0,787 – uhel (7vet)\nISO 3166-2:BR BR-MG\nMinas Gerais zo unan eus ar 26 stad a ya d'ober Brazil. Gant he 588 528,29 km² eo kement ha Bro-C'hall Europa. An eil tudetañ eo stad Minas Gerais gant ouzhpenn 19 milion a dud o chom enni. Belo Horizonte eo ar gêr-benn, 5 milion a dud en he meurgêr.\nE gevred ar vro emañ, ha seizh stad en-dro dezhi :\ner mervent dezhi emañ Stad São Paulo,\ner c'hornôg Mato Grosso do Sul,\ner gwalarn Goiás, hag un tamm eus an Distrig Kevreadel,\ner reter Espírito Santo,\ner gevred hini Rio de Janeiro,\nen norzh hag er biz emañ Stad Bahia.\nAdtapet diwar « https://br.wikipedia.org/w/index.php?title=Minas_Gerais&oldid=1905271 »\nKemmoù diwezhañ degaset d'ar bajenn-mañ d'an 22 Mez 2021, da 06:53.


Divyezhegezh - Wikipedia\n(Adkaset eus Divyezheger)\nPanell divyezhek en Ottawa, kêrbenn Kanada. Unyezhek saoznek eo ar banell-se e Bro-C'hall.\nPanell divyezhek arabek ha berberek e Nador, e Maroko.\nPa gomzer eus divyezegezh e vez pe diwar-benn tud gouest da gomz div yezh pe diwar-benn traoù divyezhek (skridoù, filmoù), pe diwar-benn skolioù, ha broioù zoken. Meur a zoare da vezañ divyezhek a zo e gwirionez avat.\nDivyezhegezh hiniennel[kemmañ | kemmañ ar vammenn]\nEz-ledan e c'hellfer lâret eo divyezhek an neb a oar ober gant div yezh pe en un doare pasivel pe en un doare aktivel e vefe. Peurliesañ avat e vez implijet en un doare strishoc'h an termen divyezhek evit tud a zo gouest d'ober gant div yezh en un doare ken flour hag unan bet desket ar yezhoù-se da yezh kentañ. Implijet e vez an termenoù damheñvel teiryezhegezh, pederyezhegezh ha liesyezhegezh evit an dud a oar teir, peder yezh pe ouzhpenn.\nIsrannet e vez an divyezhegezh hiniennel hervez barregezh an den war bep yezh:\nDivyezhegezh kempouez (saoz. 'coordinate bilingualism'): Bep termen pe frazenn a denn e penn an hini a oar an div yezh d'ur mennad disheñvel hervez ar yezh ma vez implijet gantañ. Da skouer, n'eo ket heñvel evit un hini a oar brezhoneg kement hag ar galleg a seurt-mañ ar perzhioù a denn d'ar ger 'ki' diouzh un tu hag ar ger 'chien' diouzh an tu all. Peurliesañ o devez an dud divyezheg-mañ ur pouez-mouezh pe un taol-mouezh kreñvig a-walc'h. Alies a-walc'h e vez kavet tud divyezhek a seurt-mañ e Kebek. Peurliesañ e vez kavet divyezhegezh kempouez pa reer gant div yezh komzet gant kumuniezhioù yezh ha sevenadur hag a chom digemmesk an eil diouzh eben.\nDivyezhegezh kevrennek (saoz. 'compound bilingualism'): Disheñvel-tre eo an doare divyezegezh-mañ diouzh an hini displeget a-is rak en darvoud-mañ e tenn ar gerioù heñvelster d'an hevelep mennadoù e penn an dud a ra gant an div yezh-se. Evite, da skouer, e tenn ar gerioù 'ki' hag 'chien' dres d'ar memes tra. Peurliesañ n'o devez kudennoù ebet, pe kalz nebeutoc'h a gudennoù, evit distagañ en un doare reizh pep hini eus an div yezh komzet gante. Kavet e vez an doare divyezegezh-mañ dreistholl el lec'hioù ma vet komzet ur yezh bihan-niver pe c'hoazh gant tud o deus desket un eil yezh (L2) en un doare flour ha disi..\nDivyezhegezh digempouez (saoz. 'subordinate bilingualism'): En darvoud mat eo ret treiñ eus ar yezh kentañ a-benn kavout ar gerioù hag ar frazennoù en eil yezh. Kavet e vez alies-tre seurt divyezhegezh gant tud a zo o paouez kregiñ da deskiñ un eil yezh pe n'int ket barrek-tre warni.\nSañset eo uhel live kognitivel an dud en daou rummad divyezegezh kentañ (kempouez ha kevrennek) hag aezetoc'h eo dezhe dre vras deskiñ yezhoù all warlerc'h evit an dud na oar nemet ur yezh.\nEn ur gumuniezh divyezhek n'eo ket an holl o chom enni a dle bezañ divyezhek dre ret avat. Pa c'hell an holl dud en ur gumuniezh ober gant ur par yezhoù e vez ranket an divyezegezh kevredel-se a seurt-mañ :\nBrizhdivyezhegezh (saoz. 'diglosia') : Setu penaos e vez graet eus ur gumuniezh a ra gant div yezh gante ur renkad kevredel disheñvel, da lâret eo e vez implijet unan eus an div yezh evit ober dreist-holl dre gomz war dro traoù an ti, ar familh, ar buhez prevez hag all keit ha ma vez implijet an eil hini evit darvoudoù a live uhel pe formel ha dreist-holl dre skrid. Alies-tre e vez kavet seurt divyezegezh e brioù Europa e lec'h ma reer gant ur yezh rannvro evel e Kembre (kembraeg-saozneg) pe c'hoazh e Breizh (brezhoneg-galleg).\nKenyezhegezh (saoz. 'ambilinguism') : Ar c'hontrol-mik eus ar pezh a c'hoarvez pa vez komz eus brizhdivyezhegezh (pe diglosia). Diaezet a-walc'h eo e gwirionez kavout takadoù ma vez graet gant div yezh disheñvel hep ma vefe graet un diforc'h etre darvoud-implij ur yezh ha darvoud-implij eben. Peurliesañ e vez kavet seurt divyegezgezh a bep tu d'ur vevenn yezhel ha politikel.\nDamdivyezhegezh (saoz. 'bipart-lingualism') : Setu penaos e vez lâret pa vez klevet meur a yezh war un takad-douar bihanik a-walc'h hag e lec'h ma vez unanyezhek an darn vrasañ eus an dud o vevañ eno hep na vefe kalz a darempred etre an dud a ra gant pep yezh evel e broioù ar Balkanoù.\nDivyezhegezh ha darempred\nPa en em gav tud disheñvel e sav diwar an emgav-se un doare darempred. Pa fell d'an dud diswel kengred gant ur re dud bennaket e vez klasket perzhioù boutin kenetreze, da skouer ober gant ur yezh anavezet gant an holl. D'ar c'hontrol, avat, e c'hell kavout c'hoant an dud diskwel ez int disheñvel diouzh ar re all ha neuze e vez klasket lakaat war wel perzhioù evit ober an diforc'h, evel ober gant ur yezh resis disheñvel diouzh an hini a ra a re all ganti.\nMeur a dud divyezheg, met n'eo ket an darn vrasañ dioute avat, a ra gant ar 'kemm-yezh' (saoz. 'code switching'), da lâret eo kemm-digemm etre ur ur yezh hag eben. A-wechoù eo ar c'hoant diskwel ez eur a-du ha kengred gant ar re all abeg ar c'hemmoù yezh-se.\nAlies eo ivez un doare da ziskoulmañ kudennoù en ur glask gerioù en ur yezh chomet hep bezañ diorret pe pa n'eo ket bet skoliataet an dud dre ar yezh-se evel a degouezh gwall alies gant yezhoù evel ar brezhoneg hag ivez gant envroidi.\nSellit ouzh ar ger Divyezhegezh er\nAdtapet diwar « https://br.wikipedia.org/w/index.php?title=Divyezhegezh&oldid=1856865 »


Accueil / À la Une / Breizh Manif’ nullet gant Breizh Unvan\nMaxime TOUZE 27 septembre 2017\nPeadra zo d’en em soñjal. Dec’h da noz diwezhat en deus embannet Breizh Unvan ur gemennadenn evit lavaret eo nullet ar vanifestadeg raktreset en Naoned disadorn evit an adunvaniñ. War a seblant e vije bet diviz ar genbrezidanted, pa oa bet divizet diouzh mintin gant ar c’huzul merañ e vefe dalc’het. Keusteurenn diabarzh Breizh Unvan eo. Met mennet pe get gant ar vanifestadeg, nullañ pevar devezh a-raok an termen zo ur c’hwitadenn.\nHag e-barzh o c’hemennadenn eo sklaer a-walc’h e vez lakaet ar bec’h war chouk an tu-kleiz pellañ. Komz a reont eus “Les extrêmes” met dreist-holl eus ar re o deus arc’hadurioù war an dachenn sokial. Anat eo n’eo ket gant an tu-dehoù pellañ… Biskoazh n’eus bet reuz gant an tu-kleiz pellañ e-barzh ur vanifestadeg evit an adunvaniñ, lakaat ar giriegezh war o chouk zo spontus. E-pad bloavezhioù ne veze ket degemeret an tu-dehoù pellañ e-barzh ar manifestadegoù a-seurt-se. Padal ar bloaz paseet e oant bet laosket da vanifestiñ, n’eus nemet Breizhistance hag UDB o doa huchet ha diskouezet ne oant ket a-du. Ac’halese e krog ar reuz. N’eo ket bet gouest pennoù Breizh Unvan da embann krak-ha-berr ne vije ket aotreet an tu-dehoù pellañ ar bloaz-mañ. N’eo ket souezhus war-lerc’h e savfe reuz adarre.\nKalz a stourmerien n’o doa ket c’hoant da vont, lod o doa raktreset chom er gêr, lod mont memestra dre zever kentoc’h. Gwir eo ne ro ket c’hoant seurt pardonioù : aozet bep bloaz d’ar memes mare, er memes lec’h, gant bannieloù ha sonerezh Breizh, gant ar memes tud, ha gant ar memes komzoù. Pardon an Naoned da vat.\nPetra ober bremañ ? Poent bras eo mont war-zu traoù all, ha marteze tennañ gounid eus ar c’hwitadenn-mañ. Dav eo deomp holl en em soñjal war modoù all : manifestiñ e lec’hioù all da skouer (Gwenrann, Sant-Nazer, Redon hag e lec’h e Rannvro Breizh zoken), aozañ traoù modern (videoioù farsus, lip-dub,…), mont war an dachenn (evel “Dibab”),… E-giz a lavare Gael Briand, penn-skridaozer Pobl Vreizh, e-barzh un embann war Facebook, an adunvaniñ zo afer an holl ha marteze eo bet laosket betek re e-barzh dornioù Breizh Unvan. Ne lavaromp ket ne reont ul labour vat (ar sinadeg zo mat da skouer) met mankout a ra ur gwir strategiezh evit kas da benn an adunvaniñ. Goude ar manifestadegoù bras-divent e 2014 eo diaes kenderc’hel gant ar memes doare stourm pa ’z eo bet ur c’hwitadenn siwazh daoust d’al labour vat graet d’ar mare-se.\nPartager la publication "Breizh Manif’ nullet gant Breizh Unvan"\nbretagne Nantes réunification\t2017-09-27


The House of Love a oa ur strollad rock a Vreizh-Veur hag a oa àr ar stern etre dibenn ar blezioù 1980 ha penn kentañ ar blezioù 1990. Àr-lerc'h e oa aet ar strollad da get met nevezik zo, e 2005, eo bet adsavet ar strollad hag ur bladenn nevez zo daet er-maez ("Days Run Away"). Guy Chadwick (mouezh, gitar), Terry Bickers (gitar), Andrea Heukamp (mouezh, gitar), Pete Evans (taboulinoù) ha Chris Groothuizen (gitar-boud) a oa izili a-orin ar strollad, met Bickers a yeas kuit e 1989 ha Simon Walker a gemeras e lec'h, hag àr-lerc'h, e 1992, e voe erlerc'hiet hemañ-diwezhañ get Simon Mawby. Heukamp a yeas kuit e 1987.\nSavet e oa bet ar strollad en Islington e Bro-Saoz e 1986, hag un nebeud pladennoù bihan (single) da heul ha da c'houde o fladenn vras kentañ e 1988, dizanv anezhi (èl an albumoù arall betek 1991). Ha tapet brud gete a-drugarez d'an tonioù single "Destroy the Heart" ha "Blind" pe "Mr. Joe".\nEngouestlet e voent get ar label Fontana evit ur bern argant! Met àr-lerc'h un nebeud tonioù ha troioù fiskal e oa aet awen ar strollad da netra, hag e voe achu e 1991. Tenn e oa daet da vout an darempredoù etre izili ar strollad àr ar marc'had.... Ha drogaj ouzhpenn, tra ne oa ket evit gwellaat o stad.\nDaoust d'ar seurt enebiezh a oa etre Chadwick ha Bickers e voe adsavet ar strollad, souezhusat tra, e 2005, hag un droiad sonadegoù da heul (dre Vro-Saoz hag Iwerzhon) hag un albom nevez ivez : "Days Run Away" e añv.\nGuy Chadwick (mouezh, gitar)\nTerry Bickers (gitar)\nPete Evans (taboulinoù)\nChris Groothuizen (gitar boud)\nAdtapet diwar « https://br.wikipedia.org/w/index.php?title=The_House_of_Love&oldid=1476445 »


5ved a Hoareiz - an-overenn-santel\n2ved an Avent\n3ved a Hoareiz\n5ved a Hoareiz\n4ved Sul Fask\n6ved Sul Fask\nGouil Santéz Anna\nPédam an Aotrou Doué,\nAotrou Doué, ni ho ped ma helléhem, ged ho krès,\nrein ged leùiné, karanté ar Hrist,\neañ hag en-des reit ged karanté é vuhé aveid ar bed abèh.\nKentél tennet a Livr Ezékiel (Ez 37, 12-14) :\nElsé é komz an Aotrou Doué : Me zigoro ho péioù, ha m’ho tenno ér mêz, ô me fobl, ha m’ho tégaso de zouar Israël.\nHwi a ouio éh on ar Salvér, p’em-bo digoret ho péioù hag ho tennet ér mêz, ô me fobl !\nMe lakei me spered énnoh ha hwi a viùo; m’ho lakei àr ho touar ha hwi a ouio éh on ar Salvér ; el laret em-es ha m’er groei.\nR/ Ged ar Salvér éma ar hrès, ar frankiz aveid mad.\nAg an toull don é saùan mem bouéh\nMen Doué chelaoùet mé !\nPlijet genoh me chelaoù\nHa kleùed me fedenn.\nDoh an évroù mar sellet perwéh\nPiù, Salvér, ’vo kavet dibéh\nMez, hwi zo lan a drué\nÉ kevér an hani en-des doujans.\nMe espér ar Salvér a greiz me halon ;\nMe espér, hag a hortoz é gomz.\nGortoz a hra me énéan ar Salvér\nMuioh eid ar gédour é spial ar goloù-dé.\nYa, ged ar Salvér éma ar garanté ;\nGeton é veèm oll salvet.\nEañ é a bardono Israël\nAg oll hé féhedoù.\nPennad tennet a lizhér Sant Paol Apostol d'Ar Roméned (Rm 8, 8-11)\nBreudér, édan mestroni ar horv n’hellér ket plijein de Zoué. Hama, hwi, n’en-doh ket hwi édan mestroni ar horv, mez édan kani ar Spered, pen-dé-gwir éma Spered an Aotrou Doué énnoh. An hani n’en-des ket énnon Spered ar Hrist a viù heb ar Spered. Mez, m’ en-dé ar Hrist énnoh, kaer en-devo ho korv boud gloestret d’ar marù abalamor d’ar péhed, ar Spered a zo ho puhé rag éh oh deit de voud just.\nPe vo énnoh Spered an hani hag en-des tennet Jézuz a varù de viù, an hani hag en-des reit éndro é vuhé de Jézuz a hrei eùé ar vuhé d’ho korvoù marùel dré ar Spéred hag a viù énnoh\nGloér deoh hwi, Salvér Jézus, gloér deoh hwi. Hwi zo an Dasorh, hwi zo ar vuhé, Salvér Jézuz ! An hani a gred énnoh ne varùo ket. Gloér deoh hwi, Salvér Jézus, gloér deoh hwi.\nAviél revé Sant Iehann (Jn 11, 1-45)\nUn dén a oé chomet klañv. Eañ a oé Lazar a Véthani, pennhêr Mari hag hé hoér Marth.\nMari a zo an hani en-des skuillet ur frond hweg àr ar Salvér hag a séhas é dreid ged hé blèu. Lazar, an hani klañv, a oé é breur.\nAn diù hoér enta a gasas kemenn-man de Jézuz :“Aotrou, an hani a garet a zo klañv„.\nE kleùed an dra-sé, Jézuz a laras :“Nen-dé ket klañv édan merùel, mez aveid inourein an Aotrou Doué hag aveid ma vo meulet Mab an Aotrou Doué„\nJézuz a garé Marth hag hé hoér, ha Lazar eùé.\nP’en-des gouiet éh oé klañv é chomas Jézuz daoù zé él léh ma oé. Neuzé é laras d’é zisipled :“Dam éndro d’ar Judé„.\nAn disipled a laras dehon :“Rabbi, a neùé-so, éh oé ar Juifed é klask ho meinatad, hag éh oh breman édan moned éndro duzé ?“\nJézuz a reskondas : ”Ha ne vehé ket splann an dé épad daoùzeg eur ? An hani a gerh épad an dé ne gouéh ket, rag éan a wél goloù ar bed-man.; mez, an hani a gerh épad an noz a gouéh, rag n’en-des ket goloù énnon„.\nAlerh ar homzoù-sé, ean a laras hoah :“Lazar, or mignon, a zo é kousket, mez éh an d’en dihun„.\nAn disipled a laras neuzé :\n“Aotrou, pen dé gwir éma é kousked é vo salvet.”\nRag sonjal a hrent éh oé Jézuz é komz ag ar housked, pe gomzé eañ ag ar marù.\nNeuzé é laras splann dehé : “Lazar a zo marù, hag én arbenn ahanoh éh on koutant mar ne oen ket aman aveid ma teèt de voud kreduz. Dam breman devadon !”\nTomaz (é hanù a sinifi : gevell) a laras d’an disipled arall : “Dam ni eùé, ha marùam getoñ.”\nA p’arriùas Jézuz, éh oé Lazar ér bé a-houdé poar dé dija.\nEl Bétani a oé tost de Jéruzalem – àrdro un hantér eur é kerhed – kalz a Juifed a oé deit de lared o gengañv de Marth ha Mari.\nA pe ouias Marth éh oé Jézuz é arriù moned a hras kentéh devadon, pe oé Mari é chom ér gér.\nMarth a laras de Jézuz : « Aotrou, a pe veheh bet aman ne vehé ket bet marù mem breur. Mez gouied a hran é hrei Doué deoh oll ar péh a houlenneèt geton. »\nJézuz a laras dehi : « Ho preur a zei éndro de voud biù. »\nMarth a laras neuzé : « Me oui é tei éndro de voud biù a pe saùo an oll a varù de viù, an dé devéhan. »\nJézuz a laras dehi : « Me zo mé an dasorh hag ar vuhé. Henneh a gred énnon, nag é vehé marù, a viùo ; ha kement hani a viù hag a gred énnon ne varùo ket de virùikin. Ha kredein a hret an dra-sé ? »\n“ Ya, Mestr, emé-hi, me gred éh oh ar Mesi. Me gred éh oh Mab Doué hag a zo deit ér bed-man.“\nArlerh ar homzoù-sé éh as ha laras d’hé hoér Marth a vouéh izél :“Arriù é ar Mestr; éma doh ho kortoz „\nMari a saùas kentéh hag a yas de gaved Jézuz.\nNe oé ket hoah arriùet d’ar pennhér. Eañ en um gavé él léh ma en-doé Marth er haved.\nDeit a oé Juifed én ti ged Mari aveid lared dehi o haranté a p’hé wélant é seùel hag é rédeg fonnabl; hé heuli a hrant é sonjal éh oé é voned de ouilein étal ar bé.\nArriù a hras d’al léh ma oé Jézuz. Hi en em daolas kentéh doh é dreid hag a laras : « Pe veheh bet aman ne vehé ket bet marù mem breur. »\nGwéled Mari-Madalen é ouilein ha rah an dud arall geti a oé bet un tarh-kalon aveid Jézuz.\nJézuz a houlennas : « Emenn éma ? : « Deit ha gwélet, Aotrou » emé ind.\nJézuz, neuzé, a ouilas.\nAr Juifed a laré étrézé : « Sellet penaoz en er haré ! »\nMez ur ré anehé a laré : « Eañ hag en-des digoret daoùlagad an dall , ne hellé ket parraad Lazar a verùel ? » Jézuz glaharet a arriùas d’ar bé. Ur maen a cherré ar groh. Jézuz a laras : « Lamet ar maen. »\nMarth, hoér Lazar, a laras dehoñ :\n« Mez, Aotrou, fallvlazein a hra. Be zo poar dé m’en-dé marù. »\nJézuz a laras de Marth :\n« N’em-es ket laret deoh é wéleèt gloér an Aotrou Doué, mar karet kredein ? »\nAr maen lamet, Jézuz a saùas é zaoùlagad trema an Néañv, hag a laras :\n« Tad, ho trugarékad a hran, rag me chelaouet ho-pes. Me ouié mé reih mad éh on dalbéh chelaouet genoh. »\nKomzet em-es én arbenn ag an dud a zo éndro dein eid ma kredant éma hwi hag en-des men dégaset.\nHa, eañ a laras a vouéh ihuél :\n« Lazar deit ér mêz ! »\nHa kentéh, Lazar a zas ér mêz, é dreid hag é zaoùorn staget.\n« Diariet eañ, emé Jézuz, aveid ma hello kerhed. »\nE-leizh a Juifed deit étal Mari hag en-doé gwélet ar péh en-doé groeit Jézuz a gredas énnon.\nDoué oll-gelloudeg, chelaouet pedenn ho serviterion ;\nhwi hag en-des reit dehé ar fé gristén\ngroeit ma veint glañet ged sakrifis ho puhé.\nDré Jézus Krist, or Salvér\nPédam an Aotrou Doué\nGroeit deom, Doué oll-gelloudeg,\nboud lodeg de viruiken ged izili ar Hrist,\nni hag a reseù é gorv hag é hoed é sakremant ar gomunion.\nDré Jézus-Krist, or Salvér


Lazhadeg Granada - Wikipedia\nLazhadeg Granada zo ul lazhadeg yuzevien e 1066, d'an 30 a viz Kerzu (d'an 9 eus tevet e 4827, hervez an deiziadur hebre), e voe ar washañ eus al lazhadegoù yuzevien sefarad graet gant ar vuzulmaned e ledenez Iberia, hag a c'hoarvezas e kêr-benn Taifa Granada.\nUn engroez tud ac'h eas e Palez Real Granada, a oa neuze dindan veli muzulmaned al-Ándalus, hag ar vizir yuzev Yusuf ibn Nagrela (mab da Semuel ibn Nagrella) a voe lakaet war ar groaz ha lazhadeget e voe yuzevien kêr : " Ouzhpenn 1.500 tiegezh yuzev, da lavarout eo 4.000 den, a varvas en un den".\nHonnezh eo kentañ lazhadeg yuzevien al Ledenez dindan ar galloud islamek, hag ivez kentañ progrom Europa.\nJoseph ibn Naghrela[kemmañ | kemmañ ar vammenn]\nJoseph ibn Naghrela, pe Joseph ha-Nagid (en hebreeg רבי יהוסף בן שמואל הלוי הנגיד Ribbi Yehosef ben Shemu'el ha-Lewi ha-Nagid; en arabeg : ابو حسين بن النغريلة Abu Hussein bin Naghrela) (15 a viz Gwengolo 1035 – 30 a viz Kerzu 1066), a oa vizir gant ar roue berber, Badis al-Muzaffar, roue Granada, ha penn kumuniezh ar yuzevien. Mab e oa d'ar barzh hebreek Samuel ibn Naghrillah.\nDitour eus e vugaleaj a gaver e dastumad barzhonegoù hebreek e dad ma skriv Joseph e krogas da adskrivañ d'an oad a eizh vloaz hanter. Kontañ a ra e oa aet gant e dad, pa oa nav bloaz hanter, e nevezhañv 1045, d'an emgann, hag eno e voe tapet gant kleñved ar gêr, ha diwar gement-se e skrivas un tamm barzhoneg vihan.\nE gentañ mestr-skol e oa e dad. Eus ul lizher digantañ da Rabbi Nissim Gaon attributed to him, in which Joseph refers to himself as R' Nissim's disciple, it is possible to infer that he also studied under R' Nissim at Kairwan. Joseph a zimezas da verc'h R' Nissim. Pa varvas R' Shmuel, e voe kemeret e lec'h gant Joseph evel vizir ha rabbi, ha ren war un dro ur yeshiva a bouez. E-touez e studierien e oa Rabbi Isaac ben Baruch ibn Albalia ha Rabbi Isaac ibn Ghayyat.\nPogrom[kemmañ | kemmañ ar vammenn]\nHervez an istorour stadunanat Walter Laqueur e oa ur pogrom. E 1090 e kouezhas an almoravided, ha Youssef Ibn Tachfin en o fenn, war ar yuzevien adarre.Er bloaz-se ez echu, hervez lod, oadvezh aour ar sevenadur yuzev e Spagn.\nAdtapet diwar « https://br.wikipedia.org/w/index.php?title=Lazhadeg_Granada&oldid=1822712 »\nKemmoù diwezhañ degaset d'ar bajenn-mañ d'an 10 Gen 2019, da 19:24.


Bécassine (gioc'h e brezhoneg) zo anv ur rummad bannoù-treset c'hall ha hini o harozez, a oa bet treset evit ar wezh kentañ d'an 2 a viz C'hwevrer 1905 er gelaouenn La Semaine de Suzette) gant Joseph Pinchon, da skeudenniñ istorioù savet gant Jacqueline Rivière.\nSellet e vez ouzh Bécassine, pe Annaig Labornez (La bornée, da lavaret eo "Annaig Verrsperedet"), evel ar benntudenn wregel gentañ en istor ar bandennoù-treset.\nUr vatezh eus Breizh eo Bécassine. Treset e vez peurliesañ gant dilhad a zrevez dilhad hengounel Breizh gant ur c'hoef ha botoù-koad. Dont a ra eus Penn-ar-Bed, war a lenner, al lodenn eus ar vro a oa ar muiañ stag ouzh sevenadur Breizh e spered an treser. Koulskoude, he dilhad a laka kentoc'h da soñjal e dilhad hengounel Pikardi. Dic'henoù e vez treset peurvuiañ.\nSellet e veze outi evel patrom ar plac'h deuet eus ar broviñs, ha hini ar vatezh a zo e servij pinvidien Pariz, a veze prenet gante ar gelaouenn evit ar merc'hed yaouank La Semaine de Suzette.\nGwelet eo Bécassine evel ar skouer eus hag an nemorant eus ar fae a raed war ar Vretoned e kêr-benn Bro-C'hall e-pad pell. A-vuzul ma tremene an amzer, ha da-heul ar berzh a rae, e oa taolennet en un doare gwelloc'h.\nUl lesanv eo "Bécassine", skeudenn ar sotoni eo ar gioc'h e galleg, evel al leue pe ar garz e brezhoneg. An anv-tiegezh lakaet dezhi a seblant pouezañ da ziskouez mat eo berr he spered.\n1 Ur vatezh\n3 En XXIvet kantved\n4 Enebiezh ouzh Bécassine\n4.1 E 2018\n5 Roll an albomoù\nUr vatezh[kemmañ | kemmañ ar vammenn]\nUr plac'h yaouank eus kichen Kemper eo, aet da Bariz da glask labour, ha matezh e ti tud pinvidik e Pariz, evel miliadoù a verc'hed eus Breizh betek ar bloavezhioù 1960. Ganet eo bet, sañset, e Clocher-les-Bécasses (« Kloc'hdi-ar-C'hefeleged »). Evel ur plac'h diwar ar maez, ganet e fin ar sizhun sañset, he devez poan o kompren buhez ar gêr vras.\nLakaet eo bet d'ober war-dro merc'h he mistri, anvet Loulotte.\nHep genoù e vez treset peurvuiañ, abalamour ma ne gomz ket galleg met brezhoneg marteze. Gallout a reer gwelet eno arouez ar vitizhien digomprenus o yezh a zeue eus Breizh\nSavet da gentañ da leuniañ pajennoù gwenn, an istor, skrivet gant Jacqueline Rivière ha treset gant Joseph Pinchon, a reas kement a verzh ma oa embannet pajennoù nevez en un doare reoliek, atav e stumm tresadennoù da leuniañ pajennoù gwenn.\nE 1913, seizh vloaz goude an istor kentañ, e teuas Bécassine da vezañ penntudenn istorioù muioc'h frammet. Treset atav gant Pinchon e oa skrivet an istorioù hiviziken gant Caumery (lesanv Maurice Languereau), unan eus kevelerien Gautier-Languereau, embanner La Semaine de Suzette. D'ar mare-se e voe diskuliet anv "gwirion" an harozez, Annaig Labornez, ha displeget e oa e teue he lesanv eus he c'hêriadenn c'henidik anvet Clocher-les-Bécasses.\nEtre 1913 ha 1950 e voe embannet 27 levrenn eus avanturioù Bécassine. Pinchon a dresas 25 anezhe, hag Edouard Zier an div all. A-hervez e vije bet savet ar 27 gant "Caumery", met goude marv Languereau e 1941 e voe implijet al lesanv gant reoù all.\nGoude marv Pinchon, e 1953, e kendalc'has an heuliad gant arzourien all, gant Jean Trubert peurgetket, a grogas d'ober war-dro hec'h avanturioù e 1959.\nGant he c'hrouidigezh tri bloaz a-raok Les Pieds Nickelés, Bécassine a vez sellet outi evel ganedigezh bannoù-treset Belgia ha Bro-Chall a-vremañ. Merkañ a ra ar mare ma tremener eus an istorioù skeudennaouet d'ar bannoù-treset gwirion. Awenañ a reas e stumm tresadennoù, gant linennoù bev, modern, ha rontaet, ar stumm "linenn sklaer" implijet gant Hergé 25 bloaz diwezhatoc'h en Avanturioù Tintin.\nE 2005 e voe embannet gant ar Post gall ur rummad timbroù o lidañ krouidigezh Bécassine.\nKavet e vez levrioù Bécassine ha pompinelloù diouzh he skeudenn er stalioù da brofañ d'ar vugale. Gant ar c'hemm kevredigezhel a zo c'hoarvezet e Breizh ne vez ket santet an dismegañs-se ken kreñv evel ma oa bet mennet da vezañ betek-henn.\nEnebiezh ouzh Bécassine[kemmañ | kemmañ ar vammenn]\nD'an 18 a viz Mezheven 1939, da deir eur hanter goude merenn, tri broadelour breton izili eus skours Pariz ar strollad Breiz Atao hag eus Strollad Broadel Breizh (PNB) a zistrujas delwenn Bécassine er Mirdi Grévin. Taolet e voe an delwenn war al leur ha gant ur morzhol e voe distrujet ar penn, an divhar hag an divrec'h\nAn tri broadelour yaouank a glaskas tec'hout sioul met siwazh, dre ma oa kamm unan anezho e voent tapet. An hini kamm gant un evezhier d'ar mirdi an daou all gant sekretourez rener ar mirdi dres pa oant o tapout un taksi.\nKaset da di an archerien e chomjont un devezh hag un nozvezh-pad hep rannañ ger gallek ebet. An deiz war-lec'h e tisklêrjont e oa bet sevenet an taol-dreist evit emsevel a-enep ar film Bécassine a oa da vezañ skignet hag a roe ur skeudenn vezhus eus Breizh hag eus ar merc'hed brezhon anezhi.\nKement-mañ a voe embannet gant aozerien an taol-dreist er gazetenn Breiz Atao, an tri c'hañfard a oa Patrick Guerin, Jadé ha Mahé. Dre ma oa avel an Eil Brezel-bed o c'hwezhañ, prezidant ar c'huzul ha ministr ar brezel Daladier, a roas urzhioù evit "chom hep kaout kudennoù gant ar Vretoned", aozerien an taol a voe kondaonet da baeañ un tailh-kastiz izel. Lizhiri gourc'hemennoù a voe kaset gant Bretoned, merc'hed yaouank dreist-holl betek klasadoù skolajidi a-bezh, da vBreiz Atao a-benn diskleriañ e oa un taol a zoare hag a oa bet sevenet.\nE 2018[kemmañ | kemmañ ar vammenn]\nGwelout Bécassine !.\n2. Bécassine en apprentissage (1919, diwar La Semaine de Suzette 1914)\n3. Bécassine pendant la Guerre (1916 - Adanvet Bécassine pendant la Grande Guerre e 1968)\nE-maez rummad : L'Alphabet de Bécassine (1921, lizherenneg)\nE-maez rummad : Les Chansons de Bécassine (1927)\nE-maez rummad : Bécassine maîtresse d'école (1929, diwar L'Alphabet de Bécassine)\n26. Les Petits Ennuis de Bécassine (2005, diwar La Semaine de Suzette 1948)\n27. Bécassine au studio (1992, diwar La Semaine de Suzette 1950)\nAlbomoù n'eo ket anavezet deiziad o embann\nLes Aventures de Bécassine (a-raok 1913)\nLes Souvenirs de Bécassine (goude 1953)\nLes Talents de Bécassine (goude 1953)\nPas de panique, Bécassine ! (goude 1953)\nParis mystérieux et insolite Broché, gant Dominique Lesbros 6 a viz here 2005, embannadur De Borée, ISBN-10: 2844943403\nPennad e Marianne e 1997 : https://www.marianne.net/archive/les-grands-couturiers-rhabillent-becassine ]\nPennad e 2015 gant Yves Frémion e Le Monde ma skriv n'eo ket gwir n'eus genoù ebet da Vécassine : Huit idées fausses sur Bécassine\nPennad e 2016 en Huffington Post ma skriv an dresourez Catel Muller he deus treset ur genoù da Vécassine peogwir n'he doa hini ebet : Aviez-vous remarqué que Bécassine n'a pas de bouche? Une dessinatrice lui redonne la parole.\n↑ 1,0 ha1,1 Bécassine a cent ans, Le Nouvel Observateur, 02/02/2005\n↑ Dalc'homp Soñj Niverenn 4 bloavezh 1983.\nAdtapet diwar « https://br.wikipedia.org/w/index.php?title=Bécassine&oldid=1943390 »


Dav eo dibab un tem 'vit kenstrivadeg ar filmoù chakod 2020 - Daoulagad Breizh / Emglev Bro Douarnenez\nEr c'heleier e brezhoneg e reomp anv deus kenstrivadeg ar filmoù chakod, deus 50 vloaz ekomirdi Menez Are ha deus Dastumedia.\nFilmoù chakod 2020\nPoent votiñ evit dibab tem ar filmoù chakod 2020 ! Warlene e oa bet kaset pemp film ha daou ugent gant skolajidi, liseidi ha tud koshoc'h. A-vloaz da vloaz e kresk ar genstrivadeg filmoù, pa ranker enrollañ ar skeudennoù gant un hezoug chakod bennak.\n50 vloaz eo ekomirdi Menez Are ar bloaz-mañ\nKrouet e oa bet e 1969, dindan levezon Park naturel an Arvorig. Ne vo lid ofisiel ebet evit an deiz-ha-bloaz-mañ met brav eo bilañs ar greizenn-mañ, eme Brendan Petit, hanterour sevenadurel evit an Ekomirdi.\nHag a-benn disul en ekomirdi Menez Are e vo gouel an avaloù, ar mel hag an tokoù touseg.\nDigoust eo bremañ al lec'hienn Dastumedia.bzh\nTeurell ur sell... pe ur skouarn, ouzh dielloù kozh Breizh, bet lakaet en linenn gant Dastum. Fotoioù, kanaouennoù, enrolladennoù. Traoù bet enrollet e deroù an ugentved kantved, en o zouez ! Tara Lagoutte n'eus kontet kaoz gant Christian Rivoalen, implijiad er gevredigezh Dastum.


Crispus - Wikipedia\nEzhomm zo da vrezhonekaat ar pennad-mañ : treiñ an traoù manet en ur yezh all, pe lakaat en doare-skrivañ peurunvan ha netra ken, pe ober gant gerioù brezhonekoc'h ivez ouzhpenn.\nSolidus Crispus, graet da lidañ trec'h e dad Constantinus Iañ war ar C'hoted e 323.\nMogerlivadur ouzh terest palez Crispus e Trier, ma weler darn eus tiegezh Constantinus Iañ: Crispus n'emañ ket\nCrispus Flavius Julius a oa mab henañ an impalaer roman Constantinus Iañ ha Minervina. N'ouzer mann eus an dimeziñ-se, na penaos e echuas, nemet e rankas c'hoarvezout a-raok 307, pa zimezas Constantin gant Fausta, merc'h da Maximianus Herculius. N'ouzer ket ivez pegoulz e oa ganet Crispus.\nCaesar[kemmañ | kemmañ ar vammenn]\nConstantinus a lakaas e vab Crispus da Gaesar e 317, war un dro gant e vreur Constantinus yaouank, e Serdica (a zo Sofia hiziv). Crispus a voe anvet da gonsul dre deir gwech, en 318, 321 ha 324. Dimeziñ a reas d'ur plac'h anvet Hélène, hag ur bugel o doe en 322.\nKarget e oa bet da zifenn harzoù ar Roen ha trec'h e voe war ar Franked en 320 ha war an Alamaned en 324. E 323 e oa bet trec'h en Hellespont, war vor eta, war Licinius, ha dre-se e kemeras perzh e trec'h e dad.\nEn 326 e voe lazhet war urzh e dad Constantin, e Pola en Istria (hiziv Pula en Kroatia). Er bloaz-se end-eeun e voe lazhet e lezvamm Fausta war urzh Constantin ivez. N'ouzer ket petra a c'hoarvezas gant gwreg ha bugale Crispus.\nD'an istorourien a vremañ n'eus abeg splann ebet d'ar muntroù-se. Re amzer Constantinus zo mut diwar-benn kement-se. Hervez an istorour bizantat Zosimus (VIvet kantved), ha hervez Jean Zonaras war e lerc'h (XIIvet kantved), e voe tamallet Crispus gant e lezvamm da vezañ klasket kousket ganti, ken ez eas droug en e dad impalaer.\nPa gomprenas e oa faos an tamall e lakaas Constantin lazhañ Fausta.\nGouez d'an istorour frank Gregor Teurgn (VIvet kantved) e vije bet un irienn gant ar mab Crispus a-enep an tad Constantinus. Ret eo lavarout e oa chomet pagan Crispus, evel Fausta, ha diwar-se e c'hallfe bezañ bet bec'h etreze hag an impalaer kristen.\nWar ar pezhioù moneiz roman en e anv e weler ur paotr yaouank, dezhañ an titl a "Caesar Nobl" (NOB CAESAR) ha war an tu all a-wechoù an titl a "Briñs ar Yaouankiz" (PRINCIPI IVVENTVTI). D'autres revers monétaires célèbrent ses victoires sur les Alamans, ou des dédicaces à Jupiter, à Mars ou à Sol Invictus et à des vertus personnifiées.\nHenry Cohen, Description historique des monnaies frappées sous l'Empire Romain, Paris, 1892\nAdtapet diwar « https://br.wikipedia.org/w/index.php?title=Crispus&oldid=1953537 »\nPennadoù da vrezhonekaat\nIstor Roma er IVvet kantved\nKemmoù diwezhañ degaset d'ar bajenn-mañ d'an 15 C'hwe 2022, da 08:53.


Koadeg ha koad - Site officiel du Parc naturel régional d’Armorique\nAccueilOberoù ar ParkKefridiezhoù ar ParkEkonomiezh padusKoadeg ha koad\nHiziv e ouezer mat eo bet kresket kalz talvoudegezh ar c’hoad gant an dalc’h a zo kemm an hin. Ar c’hoad a c’hell bezañ koad-med, koad-prenn, koad energiezh renevezus hag ar c’hoadegoù a zo lonkelloù karbon.. Park natur rannvroel Arvorig hag an dud e labour ganto o deus savet asambles karta koadeg an tiriad.\nKarta koadeg an tiriad\nBreizh ha Penn-ar-Bed n’int ket brudet evit kaout tachennadoù plantet gant gwez, koulzkoude ez eus war ar Park koadegoù a zoare plantet gant gwez deliaouek deus ar vro : Koad ar C’hrannoù, koad an Uhelgoad, koadegoù war naou a bep tu d’ar stêr Aon.\nBez’ eus ivez tachennadoù gant gwez deliaouek ha gwez rousin bet plantet goude ar brezel gant font broadel evit ar c’hoad.\nUr garta evit merañ ar c’hoad war un tiriad a zo bet savet asambles gant Ofis broadel ar c’hoadoù, (ONF), Kreizenn-rannvro ar perc’hennañ koadoù (CRPF), servijoù ar Stad hag ar re a labour e ekonomiezh ar c’hoad (perc’henned, labourerien ar c’hoad, embregerezhioù..) ‘benn kaout un diskoulm d’an dalc’hoù-mañ :\nKreskiñ ha kreñvaat war hir dermen ar pourvezioù diwar ar c’hoad en un doare a glot gant an holl implijoù ‘vez graet bremañ deus ar maezioù ‘benn kaout tachennadoù koadek liessimplij ha harpus.\nSkoazellañ an hentennoù tiriadel a labour gant ha diwar ar spesadoù gwez lec’hel\nLakaat an dud da labourat asambles goude bezañ savet etrezo un emglev boutin a zere evit an hol, sevel stummadurioù evit an oberourien ha kelaouiñ an dud.\nMont-en-dro ar garta hag he c’has da benn a zo labour ar Park ha d’e gevelerien dreistholl Kreizenn-rannvro ar perc’hennañ koadoù, Abibois, hag Ofis broadel ar c’hoadoù (ONF).\nRet eo kaout darempredoù stank gant ar berc’henned evit tizhout ar pal a zo kenderc’hel da gaout pourvezioù koad.\nKoad an Arvorig evit skoazellañ filierenn diwar koad ar vro\nPark an Arvorig a skoazell kevredigezh Koad an Arvorig a zo he fal tennañ gounid ha brudañ ar c’hoad-prenn e Breizh. Fellout a ra d’ar gevredigezh labourat en un doare reizh hag atebek ‘barzh amredadoù berr ha kengret.\nAr strollad tud-mañ a zo ennañ perc’henned font, labourerien-koad, labourerien-douar, koadourien, gwezourien-diskourrerien, difarderien, heskennerien, munuzerien, kilvizien, kilvizien-vor, ebenourien, kizellerien, tonellerien, luderienn, hep menegiñ an dud a sikour an doare da welet ha d’ober evit degas talvoudegezh d’ar c’hoad lec’hel. Izili ar gevredigezh a vez ganto alies abadennoù plijus ha kengret evit stummañ, brudañ ar c’hoad ha chemedoù diwar ar c’hoad.\nPostel : thibaut.thierry@pnr-armorique.fr